Ekspoze Mirka Cvetkovića — Викизворник\nEkspoze Mirka Cvetkovića\nOvo je tekst ekspozea mandatara za sastav Vlade Srbije, Mirka Cvetkovića, iznetog pred Narodnom skupštinom Srbije 7. jula 2008. godine.\nČast mi je da predstavim program Vlade koju čine Koalicija za evropsku Srbiju, koalicija SPS–PUPS–JS i grupa manjinskih stranaka za naredni četvorogodišnji period, kao i da zatražim vašu podršku za realizaciju predloženog programa.\nKljučni elementi programa, o kojima postoji puna saglasnost svih članova Koalicije su:\nopredeljenje za evropsku budućnost Srbije,\nneprihvatanje nezavisnosti AP Kosova i Metohije,\nneophodnost jačanja ekonomije,\njačanje socijalne odgovornosti Vlade,\npooštravanje borbe protiv kriminala i korupcije,\npoštovanje međunarodnog prava.\nPunopravno članstvo u EU je u najdubljem interesu države Srbije i svih njenih građana. Ulaskom u EU Srbija će postati punopravni član evropske porodice naroda iz koje je, sticajem nesretnih istorijskih okolnosti, dugo vremena bila isključena. U proteklih sedam i po godina Srbija je realizovala brojne reforme kojima je svoj politički i ekonomski sistem približila standardima zemalja EU. Međutim, na putu učlanjenja Srbije u EU neophodno je sprovesti brojne dodatne reforme kojima će se pravni poredak i privredni sistem Srbije u narednih nekoliko godina u najvećoj meri približiti standardima EU. Stoga će jedan od prvih poteza nove Vlade biti upućivanje Narodnoj Skupštini Sporazuma o stabilizaciji i pridruživanju Srbije EU na ratifikaciju.\nCilj Vlade je da ubrzanjem ekonomskih i drugih reformi koje su predviđene u Sporazumu već krajem ove ili početkom naredne godine Srbija dobije status kandidata za ulazak u EU. Nova Vlada Republike Srbije usvojiće Akcioni plan, čija će realizacija obezbediti da Republika Srbija na kraju mandata ove Vlade bude u potpunosti spremna za ulazak u EU.\nOpredeljenje za ulazak Srbije u Evropsku uniju nije u suprotnosti sa našom namerom da dalje razvijamo dobre političke, ekonomske i druge odnose sa drugim zemljama sveta. Da je takva politika moguća, najbolje svedoči praksa sadašnjih članica EU, od kojih neke imaju vrlo bliske odnose sa zemljama koje nisu članice EU. Jedan od prioriteta nove Vlade jeste dalje produbljivanje i proširivanje ekonomskih i političkih odnosa Srbije sa Ruskom Federacijom. U tom pravcu, ratifikacija gasnog aranžmana sa „Gaspromom“ u Skupštini Srbije biće jedna od prvih zakonodavnih inicijativa nove Vlade. Osim toga, nameravamo da našim ruskim partnerima predložimo proširenje bescarinske trgovine, kao i uključivanje ruskih investitora u realizaciju infrastrukturnih i drugih projekata u Srbiji.\nVlada Srbije će nastojati da unapredi odnose sa SAD, sa ciljem da najveća svetska sila pri rešavanju sporova na području Balkana u većoj meri uvažava interese Srbije i srpskog naroda. Vlada Srbije će takođe posvetiti pažnju razvijanju ekonomskih i političkih odnosa sa ostalim zemljama sveta, a naročito sa Kinom, Indijom, kao i zemljama mediteranskog basena i nesvrstanim zemljama, sa kojima smo uspešno sarađivali u prošlosti.\nSve članice Koalicije su potpuno saglasne u tome da nova Vlada Republike Srbije nikada neće priznati nezavisnost Kosova i Metohije, kao i da će Vlada u saradnji sa drugim državnim organima preduzeti sve pravne i diplomatske mere za očuvanje Kosova i Metohije u sastavu Republike Srbije. U tom smislu, nova Vlada će nastaviti sa diplomatskim aktivnostima koje imaju za cilj da što manji broj država prizna nezavisnost Kosova i Metohije. Takođe, Vlada će inicirati ponovno pokretanje pregovora sa predstavnicima kosovskih Albanaca sa ciljem da se pronađe obostrano prihvatljivo rešenje. Pri realizaciji diplomatskih inicijativa za očuvanje Kosova i Metohije u sastavu Srbije, Vlada će, kao i do sada, tesno sarađivati sa Ruskom Federacijom i svim državama koje se protive nezavisnosti Kosova i Metohije ili je nisu priznale.\nUporedo sa diplomatskom borbom za očuvanje Kosova i Metohije u sastavu Srbije, nova Vlada će pokrenuti aktivnosti za opstanak srpskog naroda na Kosovu i Metohiji, kao i za poboljšanje njegovog ekonomskog i socijalnog položaja. Pri rebalansu budžeta za 2008. godinu obezbediće se potrebna sredstva za teritoriju Kosova i Metohije. Vlada će istovremeno preispitati postojeće mehanizme distribucije sredstava na Kosovu i Metohiji kako bi se obezbedila pravednija raspodela sredstava i sprečilo da se pod maskom lažnog patriotizma sprovode zloupotrebe i pronevere.\nNeophodnost jačanja ekonomije uz povećanje zaposlenosti i značajan rast investicija, uključujući i investicije u infrastrukturu, uz održanje makroekonomske stabilnosti predstavlja jezgro ekonomskog programa Vlade. Osnovni ekonomski ciljevi Vlade u naredne četiri godine su:\ndinamičan rast privredne aktivnosti,\npovećanje standarda građana Srbije,\nravnomerniji regionalni razvoj.\nCilj Vlade Republike Srbije je da bruto domaći proizvod u naredne četiri godine raste po stopi od oko 7% godišnje. Planirana stopa rasta BDP je nešto iznad prosečne stope u proteklom trogodišnjem periodu. Povećanjem realnog nivoa BDP za oko 30% u naredne četiri godine smanjiće ekonomske i socijalne probleme Srbije i doprineti smanjenju ekonomskog zaostajanja zemlje u odnosu na regionalno i evropsko okruženje.\nDrugi ekonomski cilj Vlade je da se u naredne četiri godine značajno poveća zaposlenost. Rast zaposlenosti ostvariće se unapređenjem privrednog ambijenta, rastom privatnih i javnih investicija, kao i realizacijom niza neposrednih podsticaja za zapošljavanje. Realizacijom planiranih aktivnosti pojačaće se i produbiti pozitivne tendencije na tržištu rada koje su započete u prethodnoj godini. Očekivani rezultat je otvaranje najmanje 200 hiljada novih radnih mesta u naredne četiri godine i smanjenje stope nezaposlenosti sa 18,1% na 11,9%.\nTreći cilj Vlade Republike Srbije je povećanje standarda stanovništva i smanjenje regionalnih i socijalnih razlika u nivou standarda. Povećanje standarda ključno će zavisiti od uspešnog ostvarenja prethodna dva cilja ekonomske politike.\nČetvrti cilj Vlade u oblasti ekonomije jeste smanjenje regionalnih razlika u nivou razvijenosti. U cilju pokretanja privrednog rasta u nerazvijenim regionima Vlada Republike Srbije će primeniti širok spektar podsticajnih mera kao što su modernizacija i izgradnja saobraćajne, energetske i komunalne infrastrukture, izgradnja i modernizacija obrazovnih, kulturnih i sportskih objekata, odobravanje poreskih olakšica za investicije u nerazvijena područja i dr. Novim Zakonom o regionalnom razvoju predviđeno je formiranje Fonda za ravnomeran regionalni razvoj, koji će se finansirati iz evropskih pretpristupnih fondova i budžeta Srbije. Takođe, razmotriće se mogućnost dislociranja određenih državnih institucija u nerazvijena područja.\nOsnovni preduslov za ostvarenje prethodno navedenih ekonomskih ciljeva jeste dodatno učvršćenje makroekonomske stabilnosti. To prvenstveno podrazumeva smanjivanje inflacije sa sadašnjeg nivoa od oko 12% godišnje na nivo od oko 4% u 2012. godini, kao i smanjenje deficita tekućih plaćanja sa sadašnjeg nivoa od oko 13% na 8% u 2012. godini. Ostvarenje ovih ciljeva zahteva usporavanje domaće tražnje u pravcu njenog usklađivanja sa privrednim mogućnostima zemlje. Konkretno, to znači postepen prelaz sa fiskalnog deficita na fiskalni suficit u naredne dve godine.\nDrugi preduslov za ostvarenje ekonomskih ciljeva jeste ubrzanje reformi, koje su u toku prethodne dve godine značajno usporene usled dugotrajnih pauza u radu Skupštine i izostajanja usvajanja reformskih zakona. U tom smislu, u relativno kratkom periodu Vlada će predložiti Skupštini brojne reformske zakone čija primena treba da otkloni prepreke i pojača podsticaje za preduzetničke aktivnosti. Osnovni pravci privrednih reformi u narednim godinama su:\ndovršetak privatizacije društvenih preduzeća, državnih banaka i osiguravajućih društava,\nuvođenje konkurencije na tržištima infrastrukturnih i komunalnih delatnosti i pokretanje privatizacije (delimične ili potpune) javnih preduzeća koja posluju u njima,\nukidanje nepotrebnih propisa kojima se otežava privredni život i pojednostavljenje važećih propisa,\npovećanje efikasnosti sudskih organa pri rešavanju privrednih sporova i efikasnije sprovođenje stečajnih procedura,\nprivatizacija državnog poljoprivrednog i građevinskog zemljišta, delimično u okviru procesa restitucije.\nPosebna pažnja će se posvetiti stvaranju uslova za slobodnu tržišnu utakmicu u kojoj su svi učesnici ravnopravni, transakcioni troškovi minimalni, a monopoli adekvatno regulisani.\nReforme u ekonomskim oblastima biće praćene reformama i u ostalim segmentima države.\nIzgradnja prosperitetne i konkurentne privrede, koja će se se ravnopravno takmičiti na svetskom tržištu, a u nekim sektorima biti i lider, zahteva kvalifikovanu radnu snagu, stručne inženjere i menadžere i naučnike i istraživače koji su sposobni da usvajaju i unapređuju najnovija naučno-tehnološka dostignuća. Podizanje nivoa obrazovanosti, kao i kvaliteta i primenjivosti naučnoistraživačkog rada predstavlja prioritete Vlade u narednom periodu. Unapređenje obrazovanja i naučnoistraživačkog rada zahteva poboljšanje postojećih i donošenje novih propisa, rast državnih izdvajanja, fiskalne podsticaje za privatne aktivnosti u ovoj oblasti, kao i intenzivnije povezivanje obrazovnih i istraživačkih ustanova iz Srbije sa svetom, a naročito sa EU.\nU okviru reformi državne uprave i lokalne samouprave, u narednim godinama planira se intenziviranje edukacije zaposlenih i postepeno uvođenje modela elektronske uprave uz primenu principa jednog šaltera, gde god je to moguće. Konačno, pristupiće se funkcionalnoj analizi radnih mesta u državnoj i lokalnoj upravi sa ciljem da se izvrši njihova optimizacija. S tim u vezi, usvojiće se odgovarajuća akta kako bi se zaustavila praksa kontinuiranog rasta broja zaposlenih. Eliminisanjem nepotrebnih radnih mesta u državnoj upravi i lokalnoj samoupravi zaustaviće se proces rasta neproduktivne klase državnih službenika. Radiće se na smanjenju raspona plata državnih službenika i nameštenika koji sada iznosi 1:9. Čini se da smo iz jedne krajnosti – uravnilovke – prešli u drugu krajnost – u ekonomski i socijalno neopravdane razlike u visini plata zaposlenih u državnoj upravi i lokalnoj samoupravi.\nReforma i jačanje sistema odbrane, kao jednako značajan zadatak u procesu demokratske tranzicije Republike Srbije, za strateški cilj imaće nastavak izgradnje efikasnog i ekonomski održivog sistema odbrane i izgradnju moderne, profesionalne i efikasne vojske. Takođe, prioriteti su puno učešće Republike Srbije u programima Partnerstva za mir i demokratska kontrola vojske i ostalih snaga odbrane.\nNova Vlada će ubrzati proces usvajanja Strategije nacionalne bezbednosti, Strategije odbrane, Dugoročnog plana razvoja sistema odbrane, Strategijskog pregleda odbrane i Plana odbrane Republike Srbije, kao i usvajanje zakona kojima bi se kompletirao institucionalni okvir za inteziviranje tempa reforme sistema odbrane. Posebno je značajno intezivirati proces harmonizacije zakonodavstva sa standardima EU.\nStabilno finansiranje sistema odbrane je ključno za ubrzani proces modernizacije i opremanja Vojske Srbije i jačanje njenih kapaciteta za podršku međunarodnom miru i stabilnosti.\nRadi jačanja ukupne stabilnosti i bezbednosti, važno je u okviru Rezolucije 1244 Saveta bezbednosti Ujedinjenih nacija nastaviti saradnju sa međunarodnim snagama i institucijama UN na Kosovu i Metohiji.\nBezbednost Republike Srbije je neodvojiva od bezbednosti evropskog prostora. Otuda razvoj dobrih odnosa sa ključnim činiocima globalne, evropske i regionalne bezbednosti, a posebno sa susedima, predstavlja prioritet politike odbrane Republike Srbije.\nUbrzani nastavak evropskih integracija imaće višestruko pozitivan uticaj na privredu Srbije. Preduzeća i privredni subjekti će dobiti mogućnost bescarinsnog izvoza proizvoda na tržištu od preko 450 miliona stanovnika. Mogućnost korišćenja pretpristupnih fondova EU doprineće rešavanju socijalnih, regionalnih i sektorskih (poljoprivreda, životna sredina) problema, što će podsticajno delovati na privredu Srbije. Ulazak Srbije u proces pridruživanja EU će doprineti povećanju stranih direktnih investicija, i to ne samo iz zemalja članica EU, nego i iz ostalih zemalja. Definitivnim opredeljenjem za ulazak u EU smanjiće se rizik zemlje, što će uticati na poboljšanje kreditnog rejtinga Srbije, a time i na smanjenje kamatnih stopa za srpska preduzeća i državu Srbiju na svetskom finansijskom tržištu.\nOstvarenje visoke stope rasta BDP u narednim godinama zasnivaće se dominantno na izgradnji novih i na suštinskoj modernizaciji postojećih privrednih kapaciteta. Usled toga, neophodno je da se učešće investicija u BDP poveća sa sadašnjih 22% na nivo od 26-28% u 2012. godini. Vlada Republike Srbije će, u saradnji sa lokalnim samoupravama, razraditi poseban program podsticaja za velike investicije u propulzivnim industrijskim sektorima kao što su automobilska industrija, elektronika, informacione tehnologije i telekomunikacije. Privlačenje nekoliko krupnih investicija u navedenim delatnostima uticalo bi na povećanje privredne aktivnosti (razvoj mreže kooperanata), rast zaposlenosti, izvoza, ali i na privlačenje novih stranih direktnih investicija.\nPoljoprivreda, pored industrije, takođe predstavlja značajnu privrednu granu za Srbiju. Zbog toga je važno definisati adekvatnu agrarnu politiku, koja treba da da odgovor na potrebu unapređenja stanja u ovoj oblasti. Kako bi se ispravno nosili sa izazovima i preprekama koje nose međunarodne integracije, pre svega obaveze Srbije prema Svetskoj trgovinskoj organizaciji i Evropskoj Uniji, od izuzetnog je značaja sve potencijale usmeriti ka jačanju konkurentnosti poljoprivredne proizvodnje uz istovremeno očuvanje prirodnih resursa. Briga za ukupni održivi razvoj ruralnog prostora mora biti imperativ današnjice i budućnosti.\nOsim toga, u narednom periodu se planira ubrzanje započetih i pokretanje novih krupnih infrastrukturnih projekata, među kojima su najvažniji: završetak izgradnje autoputa i modernizacija železnice na Koridoru 10, početak gradnje autoputa prema južnom Jadranu, proširenje i modernizacija mreže regionalnih puteva, modernizacija Koridora 7, početak izgradnje gasovoda „Južni tok“ u saradnji sa „Gaspromom“ i td. U narednom periodu planira se rekonstrukcija postojećih i izgradnja novih sistema za navodnjavanje. Realizacija javnih investicija u oblasti infrastrukture neposredno će doprineti povećanju privredne aktivnosti u narednim godinama, a izgrađena moderna infrastruktura će u dugom roku podsticajno delovati na privatne investicije, a time i na privredni rast. Krupni infrastrukturni projekti će se finansirati iz redovnih budžetskih prihoda, povoljnih kredita međunarodnih finansijskih institucija, fondova EU, stranih direktnih investicija i sl.\nJedan od prioriteta Vlade Republike Srbije biće jačanje socijalne odgovornosti prema građanima Republike Srbije u cilju poboljšanja uslova života i rada svih građana Srbije, a posebno najugroženijih kategorija stanovništva. Cilj Vlade je da u narednim godinama najširi slojevi stanovništva participiraju u rezultatima ekonomskog napretka. Želimo da izgradimo društvo u kome će svi građani imati šanse za napredak na društvenoj lestvici. U takvom društvu će besplatno visoko obrazovanje biti dostupno svim marljivim učenicima i studentima, besplatna zdravstvena zaštita garantovana svim siromašnim građanima, a svi građani Srbije biće zaštićeni od ekstremnog siromaštva.\nBrz ekonomski napredak Srbije povećaće mogućnosti za zapošljavanje i rešavanje stambenih pitanja mladih i predstavljaće najbolju branu njihovom odlasku u inostranstvo. Sistematska briga o mladima je uslov ekonomskog, kulturnog i ukupnog društvenog razvoja Srbije. U okviru promovisanja zdravih stilova života, Vlada će raditi na popularizaciji sporta kao i na opremanju, adaptaciji, rekonstrukciji i izgradnji sportskih objekata na celoj teritoriji Srbije.\nUspostavljanje rodne ravnopravnosti predstavlja važan korak u civilizacijskom napredovanju našeg društva. Vlada će obezbediti institucionalnu ravnopravnost žena u ekonomskom i političkom životu zemlje i sankcionisati svaki oblik njihove diskriminacije.\nDa bi realizovala navedene socijalne ciljeve, Vlada je pripremila paket mera koje treba da doprinesu poboljšanju socijalnog položaja svih ugroženih slojeva stanovništva: nezaposlenih, penzionera, porodica sa decom, seoskih staračkih domaćinstava i dr., vodeći računa o tome da se interesi svih socijalnih grupa uvažavaju na izbalansiran način, a da se pri tome ne ugrozi makroekonomska stabilnost i brz privredni rast. Vlada Republike Srbije planira da najkasnije do septembra 2008. godine poveća penzije za 10%, a da se do kraja 2008. godine usvoje izmene Zakona o penzijskom i invalidskom osiguranju kojima bi se uvela indeksacija penzija prema kretanju zarada tokom 2009. godine i definisala dinamika povećanja odnosa prosečnih penzija i prosečnih zarada do nivoa od maksimalno 70% u skladu sa ekonomskim i fiskalnim mogućnostima zemlje. U cilju zaustavljanja nepovoljnih demografskih tendencija, Vlada će izdvojiti dodatna sredstva za pomoć porodicama sa malom decom, doneti propise kojima će se zaštiti položaj zaposlenih trudnica i porodilja i obezbediti subvencije bračnim parovima sa decom pri rešavanju stambenog pitanja. Takođe, usvojiće se mere za obezbeđenje socijalne sigurnosti seoskih staračkih domaćinstava.\nNastavak, proširenje i pooštravanje borbe protiv svih oblika kriminala i korupcije predstavljaju neophodne uslove za učvršćenje pravne države i funkcionisanje tržišne privrede. U okviru izgradnje pravne države odgovarajuće mesto imaće i obezbeđenje odgovarajućih mehanizama saradnje države i civilnog društva.\nEfikasna borba protiv korupcije i kriminala zahteva donošenje novih zakona kao što je zakon o zamrzavanju i oduzimanju imovine stečene korupcijom i kriminalom – koji će biti predložen Skupštini u najkraćem roku. Osim toga neophodno da je da se u brojne druge zakone i podzakonske akte ugrade odredbe kojima će se otkloniti izvori korupcije. To prvenstveno podrazumeva redukciju i regulaciju diskrecionih ovlašćenja državnih organa pri odobravanju raznih dozvola, saglasnosti, u davanju mišljenja i dr. U tom smislu, neophodno je za sve navedene aktivnosti striktno definisati procedure i odrediti kratke rokove u kojima moraju biti okončane. U okviru borbe protiv korupcije uvešće se zakonska obaveza da svi državni funkcioneri na republičkom i lokalnom nivou, rukovodioci državnih ustanova javnih preduzeća javno saopšte podatke o imovini koju poseduju. Predložiće se usvajanje novih zakonskih odredbi prema kojima bi se u slučaju otkrivanja korupcije, osim predviđene krivične odgovornosti, državnim funkcionerima trajno zabranilo bavljenje politikom, dok bi se zaposlenima u državnom sektoru koji su učestvovali u korupciji trajno zabranio rad u državnom sektoru.\nZa efikasnu borbu protiv korupcije i kriminala neophodno je osposobiti državne organe koji imaju ključnu ulogu u borbi protiv navedenih devijantnih pojava. U tom smislu, potrebno je adekvatno opremanje i osposobljavanje policije, tužilaštava i sudova za borbu protiv korupcije i kriminala.\nCilj reforme policije jeste povećanje lične i imovinske sigurnosti građana, očuvanje stabilnosti javnog reda i mira i održanje povoljnog stanja bezbednosti u zemlji. Prioritetni zadaci policije u narednom periodu su borba protiv organizovanog kriminala, uključujući i privredni kriminal, efikasno rasvetljavanje krivičnih dela, sprečavanja pokušaja destabilizacije društva i suzbijanje huliganstva. Od posebne važnosti za unapređenje rada policije jeste jačanje mehanizama unutrašnje kontrole, suzbijanje korupcije i presecanje veza sa organizovnim kriminalom. Nad svim službama bezbednosti uspostaviće se civilna kontrola.\nReforma policije obuhvatiće i efikasnije obavljanje upravnih poslova koji se nalaze u njenoj nadležnosti, kao što su poslovi vezani za lična identifikaciona dokumenata, registraciju vozila i dr. Nova identifikaciona dokumenta izrađivaće se u skladu sa najnovijim tehnološkim rešenjima, čime će se ispuniti jedan od najvažnijih uslova za ulazak naše zemlje na belu šengensku listu.\nReforme pravosuđa će se ubrzati sa ciljem da se izgradi efikasno i nezavisno sudstvo i tužilaštvo i učvrsti vladavina prava i pravna sigurnost. Ostvarenje ovog cilja podrazumeva usvajanje niza zakona kojima će se pravosudni sistem urediti u skladu sa evropskim standardima i interesima građana Srbije. Pomenuću samo neke od njih. To su: Zakon o sudijama, Zakon o uređenju sudova, Zakon o visokom savetu sudstva, Zakon o javnom tužilaštvu, Zakon o advokaturi, Zakon o javnom beležništvu, Zakon o oduzimanju imovinske koristi, kao i niz drugih zakona kojima se uređuje pravosudni sistem i sankcionišu krivična dela iz oblasti visokotehnološkog kriminala, terorizma, pranja novca, trgovine ljudima, seksualnog zlostavljanja i dr.\nU okviru reforme pravosuđa utvrdiće se nova mreža sudova i tužilaštava koja će uključivati prekršajne i apelacione sudove, kao i upravni sud za celu teritoriju Srbije.\nOd suštinske važnosti je postojanje čvrstog političkog opredeljenja za beskompromisnu i neselektivnu borbu protiv korupcije i kriminala. Samo u tom slučaju, zaposleni u državnim organima u čijoj je nadležnosti otkrivanje i sankcionisanje navedenih krivičnih dela biće spremni da pruže maksimalne napore u borbi protiv korupcije i kriminala.\nNova Vlada Republike Srbije će nastaviti politiku striktnog poštovanja međunarodnog prava i neodložnog izmirenja svih međunarodnih obaveza. Samo na takav način naša država može postati punopravni i uvaženi član međunarodne zajednice.\nKao što će sama poštovati međunarodno pravo, Vlada Srbije će to isto tražiti i od drugih. Insistiranje na poštovanju međunarodnog prava od strane drugih država jeste ključni oslonac u našoj borbi za očuvanje AP Kosova i Metohije u sastavu Srbije. Takođe, u slučaju međunarodnog suda za ratne zločine u Hagu Vlada Republike Srbije će uporno insistirati da se svi zločini jednako tretiraju tj. da nema manje vrednih žrtava i povlašćenih zločinaca.\nVisoki dometi u oblasti kulture, čak i u najtežim vremenima, predstavljaju jednu od prepoznatljivih karakteristika Srbije u svetu. Vlada Republike Srbije će u narednim godinama nastojati da finansijski i na druge načine doprinese afirmaciji stvaralaštva i kreativnosti u oblasti kulture. Posebna pažnja će se posvetiti modernizaciji ustanova kulture, očuvanju kulturnog nasleđa, uključivanju u svetske kulturne tokove, podizanju kvaliteta medijske produkcije i usklađivanju regulative sa evropskim standardima.\nNa kraju želim da istaknem da je projekat nove Vlade koji sam izložio zapravo projekat boljeg života uz očuvanje posebnosti i dostojanstva svih građana koji žive u Srbiji. Njegovom realizacijom obezbediće se veće zarade, veće penzije, veća socijalna odgovornost, veća mogućnost za zaposlenje, manje korupcije, biće izgrađena osnovna infrastruktura i ostvarena snažnija pozicija zemlje za odbranu svog suvereniteta.\nPozivam sve građane, kao i državne organe i organizacije da punom snagom učestvuju u realizaciji ovih velikih ciljeva. Na kraju mandata svako će imati mogućnost da donese sud o uspešnosti rada Vlade. Taj sud treba dati na osnovu činjenica, a ne na osnovu predubeđenja.\nDame i gospodo poslanici, na kraju želim da vam predložim sledeći sastav Vlade:\nMrežno mesto Vlade Srbije; preuzeto 7.7.2008.\nPreuzeto iz „https://sr.wikisource.org/w/index.php?title=Експозе_Мирка_Цветковића&oldid=22558”\nOva stranica je poslednji put uređena na datum 20. februar 2009. u 01:30 č.


Investicija iz Nove Varoši u Dobrunu kod Višegrada – ZoomUe\nNOVA VAROŠ, VIŠEGRAD – U Dobrunu kod Višegrada otvorena je fabrika za preradu drveta, proizvodnju biomase i peleta “Zlataršped”, prenosi RTRS.\nInvestitor iz Nove Varoši uložio je milion evra, a za sada je zaposleno 50 radnika. „Zlataršped” iz Nove Varoši je porodična firma, u Višegrad su došli ne samo zbog sirovine već i povoljne poslovne klime. Prethodne dve godine u Višegradu su otvorena četiri slična pogona koja zapošljavaju 100 radnika.\n„Trenutno je zaposleno 50 ljudi, ali nismo podvukli crtu i nismo stali sa investicijama. Uložićemo dodatna sredstva u finalizaciju postojeće proizvodnje i trebalo bi da bude zaposleno još 30 ljudi“, rekao je Danko Pušičić, vlasnik kompanije “Zlataršped”.\nNa opustelim i devastiranim pogonima preratne fabrike boja i lakova u Dobrunu, nikla je najmodernija linija za preradu peleta kapaciteta 1,5 tona na sat i pilana za preradu drveta. Radnici su prezadovoljni jer su dobili redovno plaćen i siguran posao na pragu svojih kuća.\nPP Media i RTRS/ZOOMUE\nGrađani predlažu projekte u Novoj Varoši\nSrbijašume : Još nema naplate ulaska u zaštićeno područje Zlatibora\nNext story Bez pobednika, bez golova (VIDEO)\nPrevious story Džipi reli startuje u Požegi


Vojvođanski Folksdojčeri traže povraćaj imovine › Made-in-Germany.rs\nNedavno je u srpskim medijima odjeknula vest da je jedan broj nekadašnjih državljana Kraljevine Jugoslavije nemačke narodnosti podneo zahteve za restituciju imovine oduzete nakon Drugog svetskog rata. Iz Agencije za restituciju poručuju da je od dosadašnjih 25.000 zahteva, njih 438 stiglo od stranih državljana, od kojih su 70 podneli Austrijanci, a 43 Nemci, prenosi novosadski „Dnevnik“.\nPredsednik Nemačkog udruženja „Donau“ u Novom Sadu, Andreas Birgermajer (Andreas Bürgermayer) kaže da je dve godine nakon osnivanja, ovo udruženje 1994. podnelo zvaničan zahtev za rehabilitaciju građana nemačke nacionalnosti. Dvadeset godina kasnije, pred nekadašnjim i sadašnjim sugrađanima nemačkog porekla stoji Zakon o rehabilitaciji, nakon koje, ukoliko budu rehabilitovani, sledi i postupak restitucije njihove imovine.\n– Negde 2009. godine počeo je proces donošenja Zakona o restituciji, na koji smo uložili mnogo amandmana, ali ih je malo usvojeno. Ttražili smo da se staž računa od oktobra 1944. godine, kada su otvoreni prvi logori za preostale jugoslovenske Nemce i kada su izdata prva rešenja o konfiskaciji imovine s jedinim obrazloženjem – „jer je nemačke nacionalnosti“ – kaže Birgermajer za „Dnevnik“ i podseća da se 1949. raspuštaju logori i logoraši dobijaju rešenja gde će živeti, ali velika većina njih odlazi na prinudni rad do 1951. godine, kada im se nudi mogućnost da kupe jugoslovensko državljanstvo ili da budu proterani.\n– Do 1944. već se 250.000 Nemaca povuklo sa nemačkom armijom, dok je od preostalih 250.000 veliki broj završio na prinudnom radu. Tako je 1951. na popisu bilo 59.000 Nemaca, dok ih je sada oko 4.000. Pre rata oko 37 procenata zemljišta u Vojvodini bilo je u vlasništvu građana Jugoslavije nemačke nacionalnosti, i skoro svi mlinovi, livnice, pivare… Niko ih nije obeštetio za sve te gubitke – tvrdi Andreas Birgermajer, uz napomenu da svako ko može da dokumentuje vlasništvo nad naknadno oduzetom imovinom, može da je traži nazad, ali tek nakon pravosnažno okončanog postupka rehabilitacije.\n– Računamo da je podneto negde oko 100.000 zahteva potomaka i jugoslovenskih Nemaca za restituciju, na području svih republika bivše države. Samo je „Donau“ čuvao 165 slučajeva koje smo vratili vlasnicima kako bi se sami izborili za svoju imovinu. Svima preporučujemo da se sami upuste u ovaj proces – zaključuje Birgermajer, napominjući da u Novom Sadu u ovom momentu živi oko 800 Nemaca, od kojih su neki u grad došli ne tako davno iz raznih krajeva zemlje i sveta, nošeni poslovnim i porodičnim prilikama.\nKako je proces restitucije imovine predratnih novosadskih Nemaca „pao na pleća“ pojedinačnih naslednika, gotovo je nemoguće utvrditi koji bi se sve objekti, nakon eventualne rehabilitacije mogli vratiti u posed njihove dece i rođaka.\nJedna od najimpresivnijih je svakako Menratova palata na početku današnje ulice Kralja Aleksandra, arhitektonsko zdanje koje je projektovao u stilu „secesije“ čuveni Lipot Baumhorn. Sazdana je 1908. za porodicu Jozefa Menrata, trgovca koji se bavio prevashodno uvozom i prodajom nameštaja, pa i danas nosi ime svog nekadašnjeg vlasnika. Zanimljivo je da je upravo Menrat bio jedan od osnivača i prvi predsednik Švapsko-nemačkog kulturnog saveza „Kulturbunda“ 1920. godine, kada je programsko geslo ove organizacije, „vernost narodu-vernost državi“ podržala i kraljevska Vlada Jugoslavije. Stupanjem na nacista na političku scenu u Nemačkoj, a pogotovo početkom Drugog svetskog rata, upravljanje „Kulturbundom“ i u Jugoslaviji preuzimaju takozvani „obnovitelji“, školovani u matičnoj državi, čiji je novi slogan „vernost narodu-vernost fireru“ sasvim izvesno zapečatio sudbinu svih pripadnika ove masovne organizacije ovdašnjih Nemaca, ali i njihove imovine.\nU Agenciji za restituciju navode da je do sada u Novom Sadu vraćeno pređašnjim vlasnicima 116 zgrada, stanova, kuća, poslovnih objekata i preko 17.000 kvadrata neizgrađenog građevinskog zemljišta. U Agenciji kažu da je uslov da stranac bude obeštećen da to do sada nije učinjeno, ali i da postoji reciprocitet s matičnom državom, što jeste slučaj sa Austrijom i Nemačkom. Nakon odluke Višeg suda o rehabilitaciji, ako je do nje i došlo, rehabilitovane osobe biće obeštećene kroz proces restitucije, za koju Agencija procenjuje da će biti potrebno najviše pet godina.\nProtokol o saradnji nemačke manjine i grada Vrbasa


Rakić: Srbi nikad neće dozvoliti ujedinjenje severnog i južnog dela Kosovske Mitrovice | Radio Kosovska Mitrovica\nŠtrpce: Sirinićki Srbi izlaskom na groblja, uz pratnju KFOR-a, obeležili zadušnice\nPrvi kamion iz centralne Srbije ušao na Kosovo\nU Srbiji zaražene još 74 osobe, koronavirus odneo još jednu žrtvu\nKurti: Hotijeva vlada nelegalna i u službi Srbije\nRakić: Srbi nikad neće dozvoliti ujedinjenje severnog i južnog dela Kosovske Mitrovice\n22. January, 2019 20:34 |\nNajnoviji napad na mir na Kosovu i Metohiji Hašima Tačija je oličen u najavi aneksije Severne Mitrovice jer to je ono što je u njegovim mislima kada govori o nekakvom ujedinjenju, navodi predsednik Srpske liste Goran Rakić u saopštenju.\n“U ime srpskog naroda koji je uspeo da pod naletima ekstremista na severu Kosova i Metohije sačuva slobodu za sebe i svoje potomke, i za to plati visoki cenu životima svoje braće i sestara, poručujem Tačiju da Srbi nikada neće dozvoliti ujedinjenje severnog i južnog dela Kosovske Mitrovice, jer je ujedinjenje o kome Tači priča paravan za etničko čišćenje Srba iz jedinog grada u kome su Srbi preživeli etničko čišćenje 1999. godine” ističe Rakić.\nPodseća da više od hiljadu napada koje su “neki Tačijevi prijatelji sproveli prema Srbima na glavnom gradskom mostu od 1999. godine do danas su imali za cilj da Srba na severu ne bude, kao što ih i nema u južnom delu Kosovske Mitrovice”.\nRakić kaže da su Srbi uvek opredeljeni za mir, suživot sa svima, i da su smo dokazali čuvajući multietnički karakter “našeg grada u kome pored Srba žive i Bošnjaci, Albanci, Romi, Goranci, Turci, Egipćani i mnogi drugi”. Na delu a ne rečima smo pokazali kako treba da izgleda poštovanje različitosti, ali najave koje dolaze od Tačija, kojima pokušava da zastraši srpski narod na ovim prostorima sa gnušanjem odbacujemo.\nMir nema alternativu, ali alternativu nema ni pravo na život i slobodu, i mi ćemo to znati da uz pomoć države Srbije i svog predsednika Aleksandra Vučića, sačuvamo, zaključuje predsednik Srpske.\nTači: Proces za ujedinjenje Mitrovice nezaustavljiv\nPredsednik Kosova Hašim Tači ocenio je da je proces za ujedinjenje Mitrovice nezaustavljiv i da je sada red da deluju institucije.\n“Ujedinjenje Mitroivce je nazaustavljiv proces. Na sastanku sa Bahtirijem ustanovili smo da su građani Mitrovice rekli svoju reč. Sada je red da deluju institucije, Vlada, Skupština i predsednik”, napisao je Tači na Fejsbuku, prenosi RTK2.\nPodsetimo, predsednik Južne Mitrovice Agim Bahtiri, predao je prošle nedelje predsedniku Skupštine Kosova Kadriju Veseljiju peticiju sa 16 594 potpisa građana za ujedinjenje Mitrovice.\nPredsednik Skupštine je istakao da će peticija biti ozbiljno razmatrana i da će biti formirana skupštinska komisija koja će se pozabaviti verifikacijom potpisa.\nPotpisivanje peticije za ujedinjenje Južne i Severne Mitrovice započeto je krajem decembra.\nIzvor: Radio Kosovska Mitrovica/RTK2


Republika / (VIDEO) Ovo nije za one sa slabim srcem: Novi snimak jezive tuče u Bernu\n11:12VELIKA TUGA: Preminuo Vladimir Bulatović 11:11Varala je poznatog holivudskog glumca i to javno priznala: Sada je zbog afere dobila milione 11:04DRAMA ČUVENOG JUGOSLOVENSKOG REPREZENTATIVCA: Oglasio se posle izbacivanja iz stana - ovo je za mene ZASTRAŠUJUĆE! 10:59(FOTO) TRAGEDIJA KOD SLANKAMENA: Ovo je porodica čiji su ćerkica (1) i sinčić (8) nastradali 10:45KO SE JOŠ OVOME NADAO? Jedan od NAJBOLJIH superligaških golmana POTPISUJE za Mađare! 10:39(FOTO) Slika koja topi srca: Veljko zajedno spava sa malim Željkom 10:36Kao svetog Petra kajgana! Ako podižete novac na tuđim bankomatima, nemojte se čuditi što ste ostali bez novca 10:28(VIDEO) Voditeljku u ovom izdanju niste videli: Na TV je top sređena, NEĆETE VEROVATI ŠTA RADI KAD SU KAMERE UGAŠENE 10:21Preminula prva dirigentkinja u Srbiji: Umetnost se oprašta od Darinke Matić Marović 10:17Korona teroriše estradu: Atraktivna pevačica zaražena virusom\nSIMONOVIĆ ŠOKIRAO "DELIJE":Evo kako on vidi Dangubićev...\nODLUČENO: Marko Pantelić PREDSEDNIK!\n(VIDEO) Ovo nije za one sa slabim srcem: Novi snimak jezive tuče u Bernu\nčetvrtak, 22. 8. 2019.| 14:29\nNeredi u Bernu pre utakmice, odličan rezulatt Zvezde i sramotno ponašanje tamošnjih medija je obeležilo gostovanje šampiona Srbije u Švajcarskoj. Ipak, ono o čemu se najviše izveštavalo kao i o samoj utakmici je tuča navijač.\nU momentu kada su simpatizeri Zvezde prolazili pored ustanove sa odvikavanje od narkomanije i išli na utakmicu, neko iz dvorišta je dobacivanjem isprovocirao grupu pristalica srpskog tima posle čega je usledio veliki obračun u kojem su korišćene i motke.\nPogledajte kako "Delije" pevaju "Marš na Drinu" - Trese se ceo stadion!\nPosle nekoliko minuta žestokog obračuna situacija se smirili i navijači kluba iz Ljutice Bogdana su nastavili put ka stadionu, a policija je u jednom trenutku i pucanjem u vazduh pokušala da smiri situaciju.\nNa sreću nije bilo teže povređenih, ali isplivao je jedan novi snimak na kome jedan navijač leži nepomično što je zaprepastilo sve koji su ga pogledali...\nSport Fudbal FK Crvena zvezda FK Jang bojs Bern Švajcarska Delije Tuča Navijači Crvene zvezde Kvalifikacije za Ligu šampiona Neredi\nKO SE JOŠ OVOME NADAO? Jedan od NAJBOLJIH superligaških golmana POTPISUJE za Mađare!\n- sreda, 15. 7. 2020. u 10:11 0\nProslavljeni centarfor Crvene zvezde i reprezentacije Srbije Marko Pantelić danas preuzima novu funkciju.\nSIMONOVIĆ ŠOKIRAO "DELIJE":Evo kako on vidi Dangubićev potpis za Partizan\n- sreda, 15. 7. 2020. u 09:51 0\nMarko Simonović, povratnik u Crvenu zvezdu, prokomentarisao je prelazak Nemanje Dangubića u Partizan.\n- sreda, 15. 7. 2020. u 09:34 0\nNikola Jokić, centar Denver Nagetsa, stigao je u Orlando gde će pod vođstvom trenera Majka Malouna od 30. jula ponovo na parket.\n(FOTO) ROBI MU VERUJE: Poznato da li afrička ZVER stiže na Marakanu!\n- sreda, 15. 7. 2020. u 09:22 0\nFudbalski klub Crvena zvezda nalazi se u potrazi za pojačanjem u veznom redu, a sada je jasno da li će fudbaler Kajzerija Brice Đa Đeđe...\nU JEDNOJ REČENICI: Strahinja Pavlović OTKRIO da li će na novu pozajmicu!\n- sreda, 15. 7. 2020. u 08:58 0\nStrahinja Pavlović, talentovani štoper, otkrio je da li će sledeće sezone igrati u Serkl Brižu kao pozajmljen fudbaler Monaka.\nNekadašnji brazilski fudbaler Adrijano nastavlja da zagorčava svoj život.\nZa tri meseca Luka Jović je napravio toliko nepromišljenih poteza da svaka naredna teško može da...\n(FOTO) TRAGEDIJA KOD SLANKAMENA: Ovo je porodica čiji su ćerkica (1) i sinčić (8) nastradali


Beogradski centar za ljudska prava - Belgrade Centre for Human Rights » Saopštenje povodom Izveštaja Evropske komisije o napretku Srbije u oblasti azila i migracija\nSaopštenje povodom Izveštaja Evropske komisije o napretku Srbije u oblasti azila i migracija\n14. oktobar 2020. by Radomir Bojic\nEvropska komisija je u najnovijem Izveštaju o napretku ocenila da Srbija u okviru Poglavlja 24 (Pravda, sloboda, bezbednost) u kojem se nalaze oblasti azila i migracija ostvarila „određeni nivo pripremljenosti“ i da kao tranzitna zemlja, ima konstruktivnu ulogu i značajno doprinosi u upravljanju migracijama prema Evropskoj uniji. Komisija u Izveštaju potvrđuje da na zapadnobalkanskoj ruti funkcioniše veoma aktivna krijumčarska mreža i navodi da borba protiv ovog vida kriminala mora biti ojačana.\nU Izveštaju se konstatuje da je većina migranata u Srbiji smeštena u privremenim smeštajnim kapacitetima i da nemaju nikakav pravni status, ali ocenjuje napore koji se preduzimaju kao dovoljne da zadovolje osnovne potrebe osoba koje prolaze ili ostaju na teritoriji Srbije u uslovima pojačanog priliva i mešovitih migracija. Ocenjeno je da je pravni okvir Srbije u oblasti azila usklađen sa acquis u velikoj meri, ali se ističe da Srbija mora dodatno da unapredi zakonodavstvo u odnosu na pristup postupku azila, drugostepenom postupku, besplatnoj pravnoj pomoći i primeni koncepta sigurne treće zemlje. Takođe se napominje da se pristup informacijama o postupku azila mora poboljšati na svim nivoima, posebno na Aerodromu Nikola Tesla. Aerodrom se ocenjuje kao problematičan zbog nepostojanja adekvatnih uslova prihvata, pristupa pravnom savetovanju, sprovođenju postupka na granici i u tranzitnom prostoru, na šta je Beogradski centar za ljudska prava godinama ukazivao.\nEvropska komisija se u Izveštaju nije osvrnula na činjenicu da je Srbija postavila žičanu ogradu na granici sa Severnom Makedonijom, kao i da je potpisala ’tehnički sporazum’ o primeni Sporazuma o readmisiji sa Austrijom. Komisija nije ulazila u probleme koji se odnose na primenu sporazuma o readmisiji koji ne finkcionišu ili funkcionišu na minimalnom nivou. Ukazano je da nedostatak sporazuma o readmisiji sa trećim državama uključujući Avganistan, Pakistan i Iran predstavlja prepreku za prinudno vraćanje.\nU oblasti integacije navodi se da je pravni okvir usvojen, ali da je neophodno pojačati saradnju sa različitim sektorima, i uskladiti zakonodavni okvir Srbije sa Zakonom o azilu i privremenoj zaštiti kako bi se postigao efikasan pristup socijalnim i ekonomskim pravima izbeglica. Evropska komisija u Izveštaju skreće pažnju na dugogodišnji problem u Srbiji u vezi sa neizdavanjem putnih isprava osobama kojima je odobren azil.


Pad popularnosti Putinove stranke\nPolicija u Moskvi hapsi jednog od učesnika nacionalističkih demonstracija protiv rezultata na jučerašnjim parlamentarnim izborima\nVladajuća partija ruskog premijera Vladimira Putina, pretrpela je iznenađujuće velike gubitke na parlamentarnim izborima, zadržavši znatno smanjenu većinu što pokazuje da birači napuštaju čoveka koji je više od decenije dominirao ruskom politikom.\nPosle prebrojanih 96 odsto glasova sa jučerašnjih izbora, Jedinstvena Rusija je osvojila 238 od 450 mesta u Državnoj dumi, odnosno Donjem domu ruskog parlamenta, što je znatno manje od 315 mesta koliko je obezbedila na izborima 2007.\n„Građani su napustili kurs kojim je išla vladajuća partija. Uprkos pokušajima podele javnog mnjenja, zemlja je odbila da podrži Jedinstvenu Rusiju i činjenica je da ona trpi poraze u praktično svim gradovima u zemlji. Ako zadržimo glasove do ujutru, videćete stvarne rezultate“, kazao je lider komunista Gendaij Zjuganov.\nKomunisti, zajedno sa nacionalističkim Liberalnim demokratama i Pravednom Rusijom – socijaldemokratskom partijom – osvojili su mnogo glasova, što znači da će Jedinstvena Rusija morati da sarađuje sa najmanje jednom od opozicionih partija kojima je porasla moć.\n„Demokratija je akcija. Partija je postigla dobar rezultat, ona u stvari predstavlja 50 odsto naših stanovnika, mada još ne znamo konačne cifre. Ali istovremeno, to je rezultat delovanja stvarne demokratije, bez obzira šta se priča“, kaže ruski predsednik Dmitrij Medvedev.\nRuski analitičari su proteklih nedelja predviđali nagli pad popularnosti vladajuće partije, uz glasače koji izražavaju nezadovoljstvo zbog sve većeg jaza između bogatih i siromašnih u Rusiji i optužbi za državnu korupciju.\n„Nema sumnje, možemo da obezbedimo stabilan razvoj zemlje i sa ovim rezultatom. Mnogo hvala svima koji su priželjkivali ovakav rezultat“, poručuje ruski premijer Vladimir Putin.\nNešto ranije, policija je na mitingu u Moskvi pritvorila više od stotinu aktivista. Desetine su uhapšene u Sankt Petersburgu. Vodeća nezavisna ruska posmatračka organizacija, Golos, javila je Glasu Amerike da je ruska policija širom zemlje sprečila njene posmatrače da stignu do posmatračkih mesta.\nAmerička državna sekretarka Hilari Klinton izrazila je "ozbiljnu zabrinutost" povodom ruskih parlamentarnih izbora. Ona je istakla da ruski birači zaslužuju potpunu istragu, kako bi videli da li su izbori bili pošteni i da li je bilo prevare tokom prebrojavanja glasova.


Učenici prezentovali Akcioni plan u Velikoj Kladuši|Genesis Project\nUčenici prezentovali Akcioni plan u Velikoj Kladuši\nOkrugli sto i prezentacija rezultata istraživanja i akcionog plana u okviru projekta „Mehanizam podrške prevenciji nasilja i smanjenju rizika od oružja“, koji pod pokroviteljstvom UNICEF BiH i Švedske međunarodne agencije za razvoj i saradnju realizuje Humanitarna organizacija Genesis Project, održani su juče popodne u Velikoj Kladuši.\nPrezentaciji, koju su održali članovi istraživačke grupe, učenici Kenan Subašić i Elvedin Džihanović, prisustvovali su predstavnici opštine Velika Kladuša, Foruma bezbjednosti Velika Kladuša, Spis Komisije Velika Kladuša, predstavnici policije i škola u ovom gradu, kao i mladi koji su učestvovali u istraživanju.\nKenan i Elvedin dio su istraživačkog tima učenika, uzrasta 15 do 19 godina, koji su od septembra prošle godine učestvovali na radionicama i anketirali svoje vršnjake o temama prevencije nasilja i smanjenja rizika od oružja.\nOni su predstavili akcioni plan “Video nadzorom do sigurnog okruženja”, čiji je cilj nabavka i postavka video kamera u Prvoj srednjoj školi u Velikoj Kladuši.\nLokalni koordinator, pedagog Eldina Goletić Keranović, ističe da su učenici sami osmislili akcioni plan i utvrdili da bi postavljanje video nadzora dovelo do sigurnijeg okruženja.\nZa realizaciju ovog projekta UNICEF BiH obezbjediće 3.000 KM, a na okruglom stolu razgovaralo se u mogućnostima sufinansiranja, kako od strane opštine, tako i od drugih donatora.\nUčesnicima okruglog stola prezentovani su i Jednominutni filmovi koje su učenici snimili u okviru projekta u Velikoj Kladuši, a koji govore o problemima nasilja i rizicima upotrebe oružja.


Tekst ostavke - Saša Radulović - Peščanik\n3. Završetak decenijskog restrukturiranja 153 preduzeća u restrukturiranju koja po studiji Svetske banke koštaju državu preko 750 miliona dolara godišnje\nPaket mera ekonomske stabilizacije je potpuno promašen. U njegovoj izradi nije učestvovala ni Vlada kao kolektivno telo, ni Ministarstvo privrede. Na njemu je radilo Ministarstvo finansija i kabinet Prvog potpredsednika. Ministar privrede iz protesta nije bio prisutan na javnoj sednici Vlade na kojoj je predstavljen ovaj paket javnosti.\nPartijsko zapošljavanje i nametanje stranačkih ličnosti bez ozbira na stručnost je očigledno zvanična politika Vlade i po mišljenju Ministra privrede neprihvatljiv deo koalicionog sporazuma. Odbijanje prihvatanja ovakve politike je dovelo Ministarstvo privrede u ozbiljan konflikt sa kabinetom Prvog potpredsednika. Gotovo tri meseca je trajala borba sa kabinetom oko postavljenja direktora agencija u nadležnosti ovog ministarstva. Umesto podrške ministru i reformama, podrška je data postojećim direktorima agencija koje su na sve moguće načine podrivale politiku Ministarstva privrede. Zbog ovoga nisam mesec dana dolazio na Vladu kao jedini metod pritiska koji sam imao u tom trenutku da otkočim reforme. Tu bitku smo dobili tek krajem novembra meseca.\nŠtetan tajni ugovor Republike Srbije, JAT-a i Etihada, a posebno njegova vaninstitucionalna implementacija je najbolji primer ovakvog delovanja. Kabinet Prvog potpredsednika je mesecima sprečavao Ministarstvo privrede da dobije ličnu kartu JAT-a, procenu vrednosti imovine i spreči sprovođenje finansijskog restrukturiranja. Poruke koje su dobijali neodgovorni direktori o tome kako politika Ministarstva privrede ne uživa podršku Vlade direktno su se odrazile na nivo njihove saradnje. Pošto je Ministarstvo privrede odbijalo da Vladi predlaže štetne ugovore po Republiku Srbiju, tu ulogu predlagača je suprotno Zakonu o ministarstvima, preuzeo kabinet Prvog potpredsednika. Kada je Ministarstvo privrede davalo negativno mišljenje na zaključke Vlade kojim se odobravaju ti poslovi, recimo unošenje JAT Keteringa u JAT, takva mišljenja nisu dolazila na dnevni red a zaključci su se usvajali.\nNajava konačnog odustajanja od reformi i izlaska na izbore bio je ničim izazvan neformalni sastanak održan u ponedeljak 20. januara 2014. godine, u obliku „kolegijuma Socijalno ekonomskog saveta“, koji ne poznaje niti Zakon o Socijalno ekonomskom savetu, niti Poslovnik o radu ovog tela. Farsom sa tim naručenim sastankom i naručenim protestima sindikata, želi se stvoriti privid širokog protivljenja reformama.\nSrodni link: Mijat Lakićević – Poraz pobednika


PREMIJERA: Nedeljko Bajić Baja oduševio publiku novom pesmom - Ključ! VIDEO - Muzika - Region - Vesti - Svet Plus\n21:29 8. NOV 2017.\nLegendarni pevač, Nedeljko Bajić Baja, posle kraće pauze obradovao je svoju publiku spotom za pesmu "Ključ". Za veoma kratko vreme broj pregleda na "Jutjubu" je neverovatan, a fanovi sa oduševljenjem komentarišu numeru koju su željno iščekivali. Pesma je u prepoznatljivom Bajinom stilu, a muziku i tekst ovog puta potpisuje Petar Stokanović. Nova numera kao što smo i do sada navikli, govori o ljubavi, a kako fanovi kažu, Baja je sada nadmašio sebe. U spotu je akcenat na mladom paru, a atrktivna devojka naročito privlači pažnju. Poslušajte novu pesmu "Ključ", i uživajte u spotu:\nNedeljko Bajic BajaKljucSpotPesma


Nabavljena savremena oprema za monitoring kvaliteta zraka u KS - Istinomjer\nIz Ministarstva prostornog uređenja, građenja i zaštite okoliša Kantona Sarajevo saopćeno je početkom aprila da je u ovoj godini planirana nabavka nove opreme “radi poboljšanja monitoringa kvaliteta zraka”.\nNa ovaj način bi se, kako je tada istaknuto, trebali dobiti podaci o stanju kvaliteta zraka na prostorima na kojima do sada nije bilo mjerenja.\nU ovoj godini planirana je nabavka nove opreme radi poboljšanja monitoringa kvaliteta zraka. Između ostalog, planirana je nabavka analizatora za mjerenje azotnih oksida na novopostavljenoj mjernoj stanici na krovu Doma zdravlja ¨Ilidža¨ kao i analizatora za praćenje koncentracije vodik sulfida, koji je prisutan na području ove opštine, a do sada nije bilo uslova za njegovo praćenje. Time bi se stekli preduslovi za oslobađanje mobilne stanice sa ovog lokaliteta, koja bi uz predviđene dodatne analizatore (mirisa, merkaptana), bila na raspolaganju za mjerenja na lokalitetima Vogošće, Smiljevića i Butila.\nMinistarstva prostornog uređenja, građenja i zaštite okoliša KS, Saopćenje, 03.04.2019.\nPodsjećamo, u Sporazumu o prioritetima skupštinske većine u Kantonu Sarajevo u mandatu 2018-2022 navedeno je, između ostalog, “provođenje radikalnih mjera s ciljem podizanja kvalitete životne sredine, smanjenja onečišćenja zraka i spriječavanja drugih ekoloških rizika” kao i to da se neće “štedjeti kada su u pitanju voda, zrak i prijevoz” niti “prihvatiti zagađenost zraka i nijemo čekati da vjetar otpuše otrov iz naše kotline”.\nDa je uspješno okončana nabavka “najmodernije opreme za monitoring kvaliteta zraka u KS” saopćeno je nedavno iz Vlade KS.\nZahvaljujući ovim studijama imaćemo temelje za donošenje i provjeru učinkovitosti mjera za rješavanje problema zagađenosti zraka u Kantonu Sarajevo. Također će se otvoriti mogućnosti za nova istraživanja i razvoj budućih modela prognoze zagađenosti zraka, kompjuterskih simulacija s realnim ulaznim podacima, mapiranja šireg područja zagađenosti, kao i podizanja svijesti o problemu zagađenosti zraka.\nVlada KS, 20.12.2019.\nUkupna vrijednost projekta, kako je saopćeno, iznosila je 300.000 KM.\nVlada KS, odnosno Ministarstvo prostornog uređenja, građenja i zaštite okoliša KS za obećanje, da će biti nabavljena nova oprema “radi poboljšanja monitoringa kvaliteta zraka”, od Istinomjera dobija ocjenu ispunjeno.


Vico za planiranje | NEOBiM\nVico Office za planiranje\nKombinacija tri modula unutar Vico Office paketa omogućava planeru da planira, pregleda i implementira svoj raspored unutar kontinuiranog procesa rada. Nije potreban uvoz ili izvoz podataka za prelazak sa jednog modula na drugi i nije potrebno ručno povezivanje u cilju vezivanja različitih faza planiranja.\nElementi modela koji se kvantifikuju u Vico Office-u lako se mogu pretvoriti u raspored zadataka po lokaciji pomoću ugrađene aplikacije Schedule Planner. Ovi zadaci su zatim povezani i optimizovani za kreiranje Flowline plana. Kada to uradite u potpuno integrisanom sistemu Vico Office, 4D simulacija je automatski nusprodukt bez dodatnog rada.\n4D simulacije postaju sve snažniji alat u okviru izgradnje, jer pružaju mogućnost prenošenja informacija ne-tehničkim korisnicima putem veze između dizajna i vremenskih aspekata projekta. 4D simulacije su važan element u dobijanju posla, validaciji logike raspooreda.\nSchedule Planner – Flowline\nTradicionalni planovi izgradnje često nisu povezani sa detaljima projekta; ovo nije slučaj sa Flowline rasporedom koji se kreira pomoću Vico Office Schedule Planner-a. Schedule Planner je inovativan i intuitivan način za prikazivanje radnih sekvenci prema tome kako graditelji stvarno nameravaju da izgrade projekat!\nKoristeći moćnu kombinaciju količina i lokacija, Flowline raspored vam omogućava balansiranje posada i resursa kao nikada ranije. Kroz moć integracije, usklađivanjem rasporeda linija aktivnosti automatski će se dobiti nivo resursa potrebnih za postizanje željenog tempa i omogućiti korisniku da napravi izbor o tome kako se posao realno može postići.\nPored toga što je bolji način planiranja projekata, Flowline rasporedi kreirani unutar Vico Office-a su u potpunosti integrisani sa raspoređenim troškovima u Cost Planner-u, kao i 4D simulacioni endžin za kreiranje vizuelnih izlaza za sekvenciranje projekta. Svaka promena u količinama projekta, troškovima ili odnosima zavisnosti automatski će se proširiti na Flowline i automatski će ažurirati sistemske izlaze (po želji).\nProduction Control modul je u potpunosti integrisan u Schedule Planner i ne zahteva nikakve dodatne akcije za izvlačenje potrebnih informacija za upravljanje planom projekta. Svaki Flowline, svaka relacija i svaki pridruženi resurs može se izvesti na više različitih načina kako bi se omogućilo praćenje napretka na licu mesta. Izveštaji koji uključuju planirani datum početka/završetka po lokaciji mogu se uporediti sa stvarnim početnim/završnim datumom po lokaciji, kao i sa pridruženim resursima.\nRezultat informacija iz Production Control modula koje ulaze u Flowline plan je ‘stvarni’ raspored i ‘prognozirani’ raspored. Stvarni rasporedi pokazuju pravi napredak projekta u istom pogledu kao i planirani i omogućava planerima da lako pronađu neslaganja. Pošto Production Control sadrži precizne detalje o datumima početka/završetka i resursima koji su bili angažovani, može se prikazati predviđeni raspored koji će planerima pomoći da razumeju gde se završava projekat, ako se posao odvija trenutnom dinamikom. Predviđeni rasporedi omogućavaju timu da proaktivno preduzme korektivne korake pre nego što dođe do konflikta rasporeda, kao što je duže radno vreme, dodavanje posade ili revizija redosleda projekta.


Nemački "Špigl": Podaci o američkom lovcu F–35 u rukama Kine?! | Vestinet.rs\nPočetna SVET\tNemački „Špigl“: Podaci o američkom lovcu F–35 u rukama Kine?!\nNemački „Špigl“: Podaci o američkom lovcu F–35 u rukama Kine?!\n2. новембра 2015.\nNemački „Špigl“ je objavio nekoliko novih Snoudenovih dokumenata o krađi podataka o američkom lovcu F-35, koju je navodno izvršila kineska obaveštajna služba.\nU principu, nemačka štampa nije objavila nikakvu novost. Naime, informacije o krađi terabajt podataka su se pojavile još 2009. godine, pre nego što je Snouden pobegao iz SAD.\nTada je američka obaveštajna služba saopštila medijima da su Kinezi uspeli da dođu do podataka koji se tiču opštih principa konstrukcije aviona, ali i drugih bitnih detalja.\nNajnoviji dokumenti samo preciziraju prethodne informacije.\nMnogo je bitnije da američki obaveštajci sada definitivno znaju naziv uprave, a možda i imena ljudi, koji sprovode ove operacije. Zahvaljujući Snoudenovim raskrinkavanjima, kineski obaveštajci mogu da isprave greške iz prethodnog perioda i da efikasnije rade svoj posao.\nSa pravne tačke gledišta, ono što je Snouden obelodanio neće dodatno komplikovati poziciju Kine. Svi podaci su zasnovani na unutrašnjim procenama Agencije za državnu bezbednost SAD, koja nema dokaze i potvrde o krađi iz nezavisnih izvora.\nČak i da štampa nije pisala o krađi podataka o F–35, sam izgled kineskog lovca J–31 je najbolji dokaz da je do krađe ipak došlo.\nSličnost između kineskog i američkog aviona nije slučajnost i nemoguće je da su američki i kineski naučnici istovremeno došli do istih rezultata.\nDakle, J–31 je prvi primer veoma uspešne sajber špijunaže. Kina bi mogla da postane prva zemlja u svetu koja će napraviti ozbiljan sistem naoružanja na osnovu podataka dobijenih uz pomoć sajber špijunaže, kao što je svojevremeno Sovjetski savez napravio nuklearnu bombu zahvaljujući „običnom“ špijuniranju.\nAli Snoudenova raskrinkavanja nose još jednu važnu pouku.\nNa kraju krajeva, svaku informaciju obrađuju ljudi i upravo je ljudski faktor slaba karika u lancu.\nAmerikanci su pokušali da po potrebi angažuju privatne kompanije da se bave obradom podataka. Tako je nastala „armija“ saradnika, koju Pentagon nije mogao da kontroliše.\nSnouden je upravo jedan od desetina hiljada takvih ljudi. Tako da je katastrofa, koju je izazvao Snouden za SAD, u stvari bila samo pitanje vremena.\nZa razliku od američkih kolega, kineske obaveštajne institucije imaju sopstveni sistem pripremanja kadrova, uključujući humanitarne i tehničke univerzitete. Kina u tom smislu ne zavisi od saradnika privatnih kompanija, koje bi teško mogla da kontroliše.\nUpravo stručni kadrovi, kao i velike tehnički kapaciteti i uspesi u oblasti superračunara mogli bi da obezbede Kini prednost nad konkurencijom u tehničkoj špijunaži.\nVeliki mesečni horoskop za novembar 2015. godine\nPočeo je da živi u garaži i svi su mu se smejali: Evo zašto mu sada zavide! – VIDEO\nVLADIMIR PUTIN DEMANTOVAO PROZAPADNE MEDIJSKE GLUPOSTI: Palata nije moja, ispiraju vam mozak!


Vesti online / Vesti / Srbija / Pacoli: Pomirenje Beograda i Prištine do 2018.\nBedžet Pacoli priželjkuje pomirenje\n- Tokom 2018. godine, završićemo dijalog. Nadam se da će se dijalog završiti mirovnim sporazumom Kosova i Srbije jer je taj sporazum neophodan i Kosovu i Srbiji i narodu čitavog regiona - rekao je Pacoli za RTK.\nPrema njegovim rečima, to će biti dijalog o određenim pitanjima koji će se odvijati povećanim intenzitetom.\n* Haradinaj na srpskom: Igre s granicama? Slede tragedije\nSRBIJA Pacoli: Početak bombardovanja bio je jedan od najsrećnijih dana u mom životu


Ministarka Tatjana Matić objavila je na Instagramu da je sa ministrom za digitalnu upravu Grčke potpisala Memorandum o smanjenju rominga sa ovom zemljom.\n„Nastojanjima da prevaziđe pandemijske prepreke, otvaranjem granica za srpske turiste i sada opredeljenošću za smanjenjem rominga, Grčka je još jednom pokazala duboku posvećenost negovanju bratskih odnosa sa srpskim narodom“, navela je Matić.\nS obzirom na to da su brojni građani postavili pitanje da li to znači da neće biti ukidanja rominga, kako je ranije najavila premijerka Ana Brnabić, ministarka turizma je za Večernje novosti pojasnila šta znači ova odluka.\n„Ukidanje rominga jeste suštinski smanjenje cena razgovora i drugog saobraćaja u romingu na nivo nacionalnog saobraćaja. U Evropskoj Uniji ovakav vid dogovora zove se “Roam like at home”, u regionu Zapadnog Balkana je to Sporazum o ukidanju rominga – što znači da roming uvek postoji, samo se cene smanjuju na nivo nacionalnog saobraćaja. Radi se o složenim pregovorima, koji su inicirani od strane Vlada i regulatora zemalja sa svim operatorima koji posluju u obe zemlje“, objasnila je Tatjana Matić.\nSmanjenje cena u romingu, tj. ukidanje rominga između Grčke i Srbije stupiće na snagu isto kada i ukidanje rominga za region Zapadnog Balkana, od 1. jula, rekla je ministarka.\ngrcka/Memorandum o smanjenju rominga/Srbija/tatjana matić


Nemačke kompanije zadovoljne poslovanjem u Srbiji\nBeta\t 27. juna 2016. 13:15\nČlanovi Nemačko-srpske privredne komore ocenili da se ekonomska situacija u Srbiji ove godine blago poboljšala u odnosu na 2015. godinu, a 90 odsto preduzeća ponovo bi investiralo u Srbiju, pokazuje danas predstavljena anketa o uslovima poslovanja koju sprovodi ta komora.\nPredsednik Upravnog odbora Nemačko-srpske privredne komore Ronald Zeliger izjavio je na konferenciji za novinare da su nemačka preduzeća su spremna da investiraju i zapošljavaju u Srbiji.\n“Imamo probleme, ali možemo da se nosimo sa njima. Zadovoljni smo i ponovo bi izabrali Srbiju”, rekao je Zeliger.\nOn je istakao da je veoma je važno da Srbija, uprkos izazovima nastavi sa radom na reformama i dodao da Srbija u tome ima podršku komore.\nZeliger je ocenio da je za nemačka preduzeća značajno to što je Medjunarodni monetarni fond povećao prognozu privrednog rasta za 2016. u Srbiji na 2,5 odsto i da se nemačke firme orjentišu prema tome.\nOn je rekao da su u anketi prilikom ocenjivanja najlošijih faktora koji utiču na poslovanje u Srbiji, privrednici naveli korupciju i kriminal, efikasnost javne uprave, pravnu sigurnost, poreski sistem i poreksu upravu i transparetnost pri javnim tenderima.\nRečeno je da je prošle godine 10 odsto anketiranih preduzeća očekivalo poljšanje za tekuću godinu, a ove godine to poboljšanje očekuje 23 odsto ispitanika. Dve trećine ispitanika smatra da će stanje i ove godine ostati nepromenjeno.\nKompanije trenutno poslovanje ocenjuju boljim nego opštu privrednu klimu – 42 odsto ocenjuje kao dobro, a skoro polovina, oko 48 odsto kao zadovoljavajuće, dok 10 odsto nije zadovoljno.\nPrognoze za sopstveno poslovanje nemačko-srpskih kompanija za tekuću godinu gledaju sa malo više optimizma nego prošle godine, pa oko 48 odsto ispitanika očekuje poboljšanje sitacije u njegovoj firmi, a 51 odsto prognozra nepromenjenu poslovnu situaciju. Samo jedan odsto smatra da će se situacija pogoršati u odnosu na 2015. godinu.\nObjavljeno je da ove godine 46 odsto preduzeća ne očekuje promene u broju zaposlenih u ovoj godini, a 44 odsto smatra da će biti novih zapošljavanja, dok 10 odsto procenjuje da će smanjiti broj radnika.\nNavodi se i da slično kao i u prethodnoj godini, 41 odsto preduzeća želi da više investira i 2016. godini, ali 14 odsto procenjuje smanjenje investicija.\nNemačka preduzeća zadovoljna su produktivnošću i motivacijom zaposlenih, kvalifikacijama, akademskim obrazovanjem,raspoloživosti kadrova i troškovima rada.\nAnketa u kojoj su se ocenjivale i druge države, sprovedena u 16 država srednje i istočni Evrope, a Srbija se u kategoriji poželjne privredne lokacije nalazi na 11 mestu od ukupno 20.\nAmbasador Nemačke u Srbiji Aksel Ditman rekao je da je važno šo se u rezultatima ankete vidi poboljšanje u odnosu na 2015. godinu.\n“Broj onih koji očekuju poboljšanje srpske privrede se povećao sa 10 na 23 odsto, a oni koji očekuju pogoršanje se smanjio sa 29 na osam odsto”, rekao je Ditman,\nPrema njegovim rečima, to znači da to pokazuje d apreduzeća smatraju da se njjihova invetsicija isplati.\nVrlo je važno, kako je naveo, što bi 90 odsto anketiranih ponovo uložilo u Srbiju.\n“Postoji potreba za poboljšanjem investicione klime, pre svega u oblasti vladavini prava, jer su jasni i pouzdani okviri važni za poslovanje”, rekao je on.\nČlan Upravnog odbora Nemačko-srpske privredne komore Martin Knap izjavio je danas da se nemačke kompanije aktivno zalažu za poboljšanje privrednog okruženja u Srbiji i unapredjenje trgovinske i robne razmene.\nOn je rekao da je ukupna trgovinska razmena Srbije i Nemačke na krjau 2015. godine dostigla vrednost od 3,4 milijarde evra, što je za 12 odtso više nego godinu dana ranije.\nDodao je da je izvoz Srbije je u 2015. godini za 13 odsto veći u odnosu na 2014. godinu, a uvoz iz Nemačke je u istom periodu povećan za 11 odsto.\nAnketa je radjena od 1. februara do početka marta. Učestvovalo je 71 peduzeće koje je član komore.\nNemačko-srpska privredna komore ima 300 članova i najveća je blateralna organizacija ovakve vrste u Srbiji.\nOko 350 nemačkih kompanija posluje na srpskom tržištu, a zapošljavaju oko 30.000 ljudi i uložile su 1,8 milijardi evra.


3D strelice stižu na Google maps - oradio.rs\nPosle uključivanja GPS-a pri pronalaženju korisnika, budući dodatak koji se priprema u Google maps laboratoriji biće korišćenje kamere na telefonu koja će pokazivati 3D strelice i ukazivati na mesta za skretanje.\nU saopštenju Googla navodi se da će 3D strelice za pokazivanje smera kretanja prvo testirati lokalni vodiči koji su i inače zaduženi za proveravanje funkcionalnosti ovakvih opcija. Iako je potrebno još neko vreme da se nova funkcija testira, iz kompanije tvrde da da su AR Google Maps smernice prilično blizu toga da postanu realnost.\nNakon nekog vremena od kada se opcija aktivira, ekran uređaja će se povremeno isključivati, zbog bezbednosti korisnika koji su u opasnosti da ne primete prepreke dok gledaju u ekran, ali i zbog toga da se baterije uređaja ne bi previše brzo potrošila.\nKako prenosi Engadget, kreatori ističu da će AR opcije biti najkorisnije kada GPS nije dovoljno precizan, na primer, u velikim gradovima gde zgrade često remete signal.\nOva novina stiže za nekoliko meseci. U početku će biti dostupna samo određenom broju korisnika, dok će većina morati da sačeka još neko vreme.\nMesecima nakon što ga je najavljivao, Twitter je sada objavio da je novi sajt gotov, a korisnicima će pružiti iskustvo sa bržim…


AIBA I BSS prave rekorde - 105 država na Svetskom prvenstvu u Beogradu! - Pokazivač\n– Još samo 12 dana do starta šampionata sveta, adrenalin raste, pozitivna trema je svakim danom sve prisutnija, ali i motivacija postaje sve snažnija. Osećaj je kao kada se budući student sprema za prijemni na fakultet, za najveći izazov pred kojim se do tada mogao naći, pa srce sve jače kuca kako se približava taj dan velikog ispita. Zaista, šta ima lepše za jednog sportistu od toga da svoju zemlju, grb, zastavu predstavlja na najvećoj smotri sveta i to kod kuće. Tim Srbije čiji sam kapiten je sećan, ponosan i odgovoriće svim raspoloživim sredstvima kako bi doneo radost našoj zemlji i opravdao obraz domaćina. Da će biti lako neće, nikada i nije lako, boks je to, nema prostora za kalkulaciju i zahteva maksimum od boksera u svakom trenutku, od prvog do poslednjeg gonga. Da ćemo biti hrabri i dati sve od sebe, hoćemo, zato smo tu, zato se već mesecima spremamo i verujem da će i krajnji rezultat biti takav, za ponos svima nama i ponos Srbije – ističe kapiten srpskog tima Vladan Babić, iskusni superteškaš, koji ako izbegne do polufinala Rusa, Uzbekistanca i Kubanca, može i do medalje.\n– Euforija se oseća ne samo kod nas već u celom svetu. Prate ljudi kako se i šta dešava, živimo u vreme interneta, svuda je sve dostupno, tako da svi vide šta se dešava u našem Beogradu, kakav se spektakl sprema. Velika mi je čast što sam u polednjih sedam godina deo tima Srbije, poslednjih pet godina kapiten, što me dodagtno gura ka većim uspesima. U ime celog našeg tima koji će izaći na veliku scenu Arene mogu reći da smo spremni da napravimo vredan rezultat i pokušamo da vratimo našoj reprezentaciji stari sjaj o kome se priča i koji je imala pre četiri decenije kada je Beograd takođe bio domaćin svim najboljim bokserima planete. U poslednjih 10 godina medalja na Svetskom prvenstvu izmiče bukvalno za jednu pobedu. Mislim da je došlo vreme da se sve to naplati i da osvojimo ne jednu, nego tri medalje. Verujem da će domaća publika doći u velikom broju da nas podrži na tom našem putu. Prvi kontingent karata je rasprodat u rekordnom periodu, a mene ljudi konstantno zovu za karte. Ovo Svetsko prvenstvo biće jedan poseban događaj, sa ovolikim zalaganjem države i Bokserskog saveza, možda i jedan od najbolje organizovani sportskih događaja u poslednjih 15 godina u našoj zemlji – zaključio je srpski superteškaš Babić.\nSledeći tekstSrpsko selo koje je ušlo u izbor za najlepše na svetu


Šreder: Evropa želi procvat Rusije, ali Amerika... - Sputnjik Srbija\n11:35 19.10.2017 Preuzmite kraći link\nEvropa je, za razliku od Sjedinjenih Američkih Država, zainteresovana za procvat Rusije, izolacija Rusije je besmislena sa političke tačke gledišta i opasna sa ekonomske, i potrebno je raditi na ukidanju sankcija, smatra šef Saveta direktora „Rosnjefta“, bivši kancelar Nemačke Gerhard Šreder.\n„SAD smatraju da mogu da izoluju Rusiju. To je sa političke tačke gledišta besmislica, a sa ekonomske tačke gledišta — opasno“, rekao je Šreder na Evroazijskom ekonomskom forumu u Veroni.\nPrema njegovim rečima, Rusija, koja je stalna članica Saveta bezbednosti Ujedinjenih nacija, jednostavno ne može da se smiri takvom izolacijom.\n„Vidim da su SAD zainteresovane za slabu Rusiju. Interes Evrope i Nemačke je da Rusija procveta. Nama je potrebno tržište, posebno Nemačkoj, potrebni su nam resursi za našu industriju“, naveo je on.\n„Nema smisla nastavljati sa izolacijom i destabilizacijom Rusije. Treba raditi na tome da se sankcije obustave“, dodao je Šreder.\nGerhard Šreder, Nemačka, Rusija


Predsednik Nikolić uručio humanitarnu pomoć Bajinoj Bašti (video) – ZoomUe\nby branko · 24 juna, 2014\nBAJINA BAŠTA-Predsednik Srbije Tomislav Nikolić uručio je danas humanitarnu pomoć opštini Bajina Bašta i posetio meštane Rogačice i Gvozdca ,mesta koja su pretrpela najveće štete od poplava i klizišta.\nVanredna situacija još uvek je u 12 mesnih zajednica opštine Bajina Bašta ,u kojima je 49 domaćinstava ostalo bez krova nad glavom.\n“Ovde više nema uslova za život, pa je fondacija Dragice Nikolić odlučila da finansira izgradnju 4 kuće na ovom području.Na opštini je da u saradnji sa geolozima pronađe bezbedne lokacije za izgradnju,a fondacija će obezbediti građevinski materijal”,rekao je Nikolić .\n“Teško je kada od svega što ljudi doniraju 20 odsto ode na porez.Ne mora baš sve da se zaradi na ovoj nevolji”,naglasio je Nikolić.\nPredsednik opštine Bajina Bašta Radomir Filipović ,zahvalio se predsedniku Nikoliću i njegovoj supruzi Dragici na humanitarnoj pomoći i naglasio da je Bajina Bašta u toku poplava od predsednika Nikolića dobila nafte u vrednosti 500 hiljada dinara ,a da su trenutno na terenu 3 kombinovane mašine ,takođe donacija Nikolića.\n“Nadam se da ćemo vrlo brzo krenuti u izgradnju kuća ,jer je to ljudima u ovom trenutku najpotrebnije..Zbog toga nam je trenutno i najpotrebniji građevinski materijal “,kaže Filipović.\nProcenjena šteta od poplava i klizišta u opštini Bajina Bašta je 7 miliona evra.\nNa opštinske račune za pomoć do sada je uplaćeno 9 miliona dinara i 33 hiljade evra donacija.\nNext story Tornado kidao borove u okolini Zlatibora (video)\nPrevious story Tornik počinje sa radom od 02. jula


Microsoft: Održano lokalno finale Microsoftovog takmičenja Imagine Cup | PC Press\nMicrosoft: Održano lokalno finale Microsoftovog takmičenja Imagine Cup\n21. maj 2009. 19. juli 2017. Voja Gašić\nBeograd, 21. maj 2009. – U Palati Srbija danas je održano lokalno finale Imagine Cupa, najvećeg svetskog takmičenja za studente u upotrebi informacionih tehnologija koje organizuje Microsoft. Od ukupno četiri tima sa univerziteta u Beogradu, Novom Sadu i Kragujevcu, koji su se takmičili u prestižnoj kategoriji „Dizajn softvera“, tim Brainwave koji čine studenti Mašinskog i Filološko-umetničkog fakulteta u Kragujevcu dobio je priliku da svoj projekat „People to People Economy“ prikaže na svetskom finalu Imagine Cupa 2009, koje će se održati početkom jula u Egiptu. Tema ovogodišnjeg takmičenja, sedmog po redu, je vođena vizijom sveta u kojem tehnologija pomaže u rešavanju najtežih problema današnjice. Kroz postavljanje teme za ovogodišnji Imagine Cup, Microsoft se uključio u rešavanje osam najvećih problema modernog sveta, definisanih od strane Ujedinjenih Nacija kao United Nations Millenium Development Goals.\n„Aktivnim delovanjem na rešavanju globalnih problema, korporacija Microsoft potvrđuje svoju rešenost da pomogne stvaranju jednog boljeg i lepšeg sveta za sve nas i našu decu, i to na način koji najbolje poznajemo – uz pomoć informacionih tehnologija. Studenti iz cele Srbije su inovativnim projektima koje će predstaviti danas dokazali da u Srbiji postoji veliki potencijal, a tehnologija pruža odličan način da oni ostvare svoje potencijale. Organizovanjem takmičenja kao što je Imagine Cup, Microsoft se trudi da pomogne ovim ambicioznim mladim ljudima u ostvarenju smelih vizija, a dosadašnji uspeh timova iz Srbije potvrđuje da su njihove ideje prepoznate kao kvalitetne i na svetskom nivou“, istakao je Vladan Živanović, generalni direktor Microsofta Srbija otvarajući današnje takmičenje.\nLokalno finale Imagine Cupa podržalo je i ove godine Ministarstvo za omladinu i sport Vlade Republike Srbije. „Tehnologije predstavljaju instrument modernizacije društva, i Internet i informacione tehnologije predstavljaju pravi put ka razvoju našeg društva. Mladi ljudi koji se ovde takmiče predstavljaju deo realizacije Strategije za mlade koje je razvilo naše Ministarstvo, u kojem je definisano da mi moramo da pomažemo mlade ljude koji ostvare posebna dostignuća. Nadamo se da će vaši projekti predstaviti našu zemlju u najboljem svetlu na svetskom finalu, i mi podržavamo Imagine Cup zato što smatramo da su ovakva takmičenja odličan način da se promovišu mladi ljudi sa inovativnim idejama i znanjem i spremnošću da se bore u oštroj međunarodnoj konkurenciji“, rekla je u obraćanju prisutnima Snežana Samardžić-Marković, ministarka za omladinu i sport.\nSvetsko finale Imagine Cupa 2009 će biti održano od 3. do 7. jula u Kairu, Egipat, a Microsoft i Telekom Srbije će pokriti troškove puta i smeštaja svih takmičara iz Srbije. „Danas smo videli nekoliko veoma inovativnih i interesantnih projekata koji se bave veoma ozbiljnim pitanjima i koriste informacione tehnologije za njihovo rešavanje. Zato očekujemo da takmičari iz Srbije i ove godine ostvare zapažen uspeh, poput tima koji je upravo u najprestižnijoj kategoriji ’Dizajniranje softvera’ pre dve godine ušao među šest najboljih na svetu“, izjavio je Zoran Subić, menadžer akademskih programa u kancelariji Microsofta u Srbiji, po završetku današnjeg lokalnog finala.\n← IBM i Matemetički fakultet potpisali sporazum o saradnji\nKST: GNU/Linux IT radionica →


Milka – Page 4 – ZZJZ FBiH\nNovostiBy Milka October 23, 2017\nEvropska sedmica sigurnosti i zdravlja na radu Zdravi radni prostori za sve dobne skupine 2016.-17 Rad je dobar za tjelesno i mentalno zdravlje, a dobro upravljanje sigurnošću i zdravljem na radu povećava produktivnost i učinkovitost. Demografska promjena može uzrokovati probleme, ali osiguravanje održivog radnog vijeka pomaže u rješavanju tih izazova. Evropska radna snaga je…\npredavanja za pripravnike magistre farmacije 26.10.2017. u 10:00\nPripravnici i specijalizantiBy Milka October 23, 2017\nSpisak prijavljenih za predavanja iz javnog zdravstva u prostorijama ZZJZFBIH, s početkom u 10:00, Sala menadžmenta 26.10.2017. BEŠOVIĆ ADNAN SOFTIĆ AMINA MEŠIĆ MAIDA KUGUBIĆ SELMA BEGANOVIĆ EMINA BEGOVIĆ AMINA MURATOVIĆ DINKA MUJKIĆ EMINA RUSTEMOVIĆ ERMINA RAMOŠEVAC SANELA KAMBEROVIĆ ADINA IBRAHIMBEGOVIĆ SAMIRA HAJROVIĆ SADETA LAGUMDŽIJA SENADA ČELIKOVIĆ ILHANA UZUNALIĆ AMINA PRIGANICA MAJDA HADŽISELIMOVIĆ NAĐA RASTODER EDITA…\nNovostiBy Milka October 10, 2017\nSvjetski dan mentalnog zdravlja, kao globalni prioritet, prvi put je obilježen 10. listopada/oktobra 1992. godine, kao inicijativa i godišnja aktivnost Svjetskog saveza za mentalno zdravlje (WFMH), koja ima članove i kontakte u više od 150 zemalja. Svake godine UN, putem SZO, aktivno sudjeluje u promovisanju ovog događaja. Od 1996. godine Svjetska Federacija mentalnog zdravlja svake…


Sutra u Čajetini turnir u malom fudbalu za osnovce – Zlatibor.News\nDogađaji Društvo Fudbal Obrazovanje Sport\nSutra u Čajetini turnir u malom fudbalu za osnovce\n24/11/2015 ZlatiborNewsComments Off on Sutra u Čajetini turnir u malom fudbalu za osnovce\nOsnovna škola Dimitrije Tucović će sutra u sredu, 25.novembra biti domaćin okružnog takmičenja u malom fudbalu. Na turniru će nastupiti muške ali i ženske ekipe a takmičenje počinje u 10 časova u Hali Sportova u Čajetini.\nOčekuje se dolazak ekipa iz svih opština Zlatiborskog okruga, a organizatori pozivaju sve ljubitelje sporta da dođu u što većem broju u Halu Sportova kako bi pružili podršku mladim sportistima.\nTagged cajetina, fudbal, mali fudbal, os dimitrije tucovic, zlatibor, zlatiborski okrug\nJuče je na stadionu Švajcarija odigrana utakmica drugog kola Zone Drina u kojoj su snage odmerili FK Zlatibor i FK Sloga 1940 iz Bajine Bašte. Utakmicu je sudio Miroslav Mitrić (Loznica) sa pomoćnicima Vukom Čotrićem (Lešnica) i Urošem Šarencem (Užice). Za delegata FSRZS je odeđen Goran Dulanović iz Nove Varoši. Trener Čančarević je na teren […]\nKUD Zlatibor oduševio Užičane\nKUD Zlatibor je juče u užičkom narodnom pozorištu održao godišnji koncert koji je oduševio užičku publiku. Zlatiborci su odigrali više koreografija koje su pripremali tokom 2013.godine. Posebno buran aplauz prvi ansambal je dobio po izvođenju koreografije Vranjsko polje. KUD Zlatibor sredinom marta kreće na na turneju u Švajcarsku, gde će predstaviti tradicionalne narodne igre, ali i […]\nNovogodišnji turnir u malom fudbalu "Čajetina 2017"\nOsamnaest ekipa će se ove godine boriti za titulu pobednika novogodišnjeg turnira u malom fudbalu “Čajetina 2017”. Takmičenje će se odvijati u dve faze, u prvoj ekipe će odmeriti snage u četiri grupe a osam najboljih ekipa će zatim nastaviti takmičenje u eliminacionom delu takmičenja. U grupi A snage će odmeriti ekipe: Restoran 5, Stovarište […]


Selaković: Istup Fon Kramon o KiM parada političkog neukusa | Radio Kosovska Mitrovica\nSelaković: Istup Fon Kramon o KiM parada političkog neukusa\n25. March, 2021 15:17 |\nČlan Predsedništva SNS-a oštro je kritikovao dašnji istup Viole fon Kramon pred Evropskim parlamentom i poručio da je to bila parada pristrasnosti i političkog neukusa ne samo zbog izrečenog, već i zbog onog što nije izrekla.\n“U njenoj vizuri samoproglašeno Kosovo je balkanska oaza evroentuzijazma i cvetajuća demokratija, a glavni problemi su zagađenje vazduha i nasilje nad ženama”, naveo je Selaković.\nDodao je da je Fon Kramon u svom obraćanju evroparlamentarcima nije našla za shodno ni da pomene ugroženost srpskog naroda i baštine na Kosovu i Metohiji, iako smo svedoci gotovo svakodnevnih etnički motivisanih incidenata protiv našeg naroda.\n“Nije se osvrnula ni na pretnje stvaranjem velike Albanije, dakle pretnje nasilnom promenom granica. Za nju je Aljbin Kurti, ne ratni huškač i pretnja za stabilnost regiona, već promoter demokratije”.\nOvakvu vrstu agresivnog i otvorenog antisrpskog stava Selaković kaže nije čuo od kraja 90-ih godina prošlog veka.\nKao vrhunac njene pristrasnosti i odstupanja od političke i diplomatske pristojnosti naveo je činjenicu da je „međusobno priznanje“ Srbije i samoproglašenog Kosova navela kao uslov za članstvo u EU, što do sada nismo mogli čuti kao zvaničan stav nijedne evropske institucije.\n“Takođe, njeno lobiranje i pritisak na članice EU koje nisu priznale jednostrano proglašenu nezavisnost Kosova da preinače svoj stav jeste direktno kršenje principa statusne neutralnost, koji je principijelna pozicija EU kao posrednika u dijalogu Beograda i Prištine”, istakao je Selaković.\nKada je, ukazuje, reč o njenom odnosu prema Srbiji, koji je danas iznela pred EP kao „izvestilac iz senke“, mogu samo da primetim da je reč o pukim frazama iz kojih probija njen lični animozitet i prema predsedniku Aleksandru Vučiću i prema Vladi Srbije.\n“Ona je drvljem i kamenjem osula po Srbiji i njenim institucijama zbog izolovanih incidenata koje je i sam predsednik Srbije otvoreno i jasno kritikovao”, naveo je.\nZa razliku od nje, istakao je Selaković, Vladimir Bilčik bio je, iako na trenutke veoma kritičan, daleko odmereniji i može se reći i dobronameran kada je reč o situaciji u Srbiji i perspektivama našeg evropskog puta.\n“Posle ovoga, mogu samo da izrazim nadu da će predominantan ton budućim odnosima i saradnji Srbije i EU davati, ne neodgovorni solo igrači i lobisti poput Viole fon Kramon, već ozbiljni i kredibilni evropski političari”, poručio je Selaković.


Užičani u znak protesta napunili kafić koji je zbog Đilasa zatvorila poreska inspekcija\nHomeDRUŠTVOUžičani u znak protesta napunili kafić koji je zbog Đilasa zatvorila poreska inspekcija\n25/10/2021Redakcija BALKAN TVDRUŠTVO, Vesti0\nU Užicu, građani su, posle odluke poreske inspekcije da zatvori kafić u kome sedeo lider Stranke slobode i pravde Dragan Đilas, danas, u znak protesta, popunili sva mesta i popili piće, kako bi podržali vlasnike, preneo je portal Nova.rs.\nU petak u bašti tog kafića sa Đilasom su sedeli i Užičani Milan Todorović i Željko Bacotić koji su rekli da je izbor kafića bio njihov i među svim lokalima na užičkom trgu, jer u bašti ovog najduže ima sunca.\nTu posetu, u Đilasovom društvu, vide kao isključiv i jedini razlog odluke poreske inspekcije da kafić zatvore.\nPredsednik SSP Užice Aleksandar Veselinović je rekao da je u pitanju odmazda za uspešno organizovan promotivni skup SSP u Užicu\nKafić će od srede biti zatvoren na 15 dana.\nĐilas je izjavio ranije danas, povodom naloga inspekcije u Užicu o zatvaranju kafića u kome je boravio, da to nije prvi put da se vlasnici ugostiteljskih objekata kažnjavaju zato što su dozvolili njemu i njegovim saradnicima da popiju piće u njihovim lokalima.\nĐilas je rekao da su i u Kraljevu i Vrnjačkoj Banji zatvarani lokali u kojima je sa saradnicima ručao, a više puta vlasnici restorana su ih molili da ne dolaze jer su znali da će imati probleme.\nKovid-19 u Srbiji


Apostolova: Kosovo treba što pre da formira vladu i nastavi dijalog - Izazov\nNovi magazin 4. decembra 2019. 13:05\nVisoka predstavnica Evropske unije (EU) na Kosovu Natalija Apostolova izrazila je očekivanje da će vlada Kosova biti brzo formirana, kako bi se što pre nastavio dijalog Beograda i Prištine.\nU intervjuu za portal Kosovo onlajn, Apostoloca je kazala da EU očekuje ukidanje kosovskih taksi od 100 odsto na uvoz robe iz Srbije i Bosne i Hercegovine.\nAposotolova je ocenila da je Kosovo prošlo kroz „zreo“ proces prevremenih parlamentarnih izbora, da je sertifikacija rezultata trajala „53 ili 56 dana“ i da sada kosovske institucije treba da postanu funkcionalne.\n„Od prvog dana vlada Kosova mora da bude posvećena onome što je preuzela da uradi. I da podvučem da je ta posvećenost u interesu građana Kosova“, rekla je ona.\nPrema njenom mišljenju, nova vlada Kosova bi trebalo da odmah ukine uvozne takse na robu iz Srbije. Dodala je da još ne zna da li će nova vlada da uvede kontra mere, odnosno reciprocitet jer o tome nije bilo obaveštenja.\nApostolova je navela da kao predstavnica EU na Kosovu nema stav o tome da li Srpska lista treba da bude deo nove vlade, ali je istakla da je Ustav Kosova „jasan“.\n„Prema Ustavu Kosova legalni predstavnik je onaj ko ima najviše podrške. Srpski predstavnici trebalo bi da budu u vladi, a ti predstavnici su izabrani od većine na izborima. Mislim da je Ustav Kosova jasan kako da se novi lideri odnose prema tom pitanju, ali oni odlučuju koga će da predlože i veoma nas zanima da vidimo kako će se rešiti taj problem“, kazala je ona.\nGovoreći o dijalogu Kosova i Srbije, Apostolova je rekla da je novi visoki predstavnik za spoljnu politiku i bezbednost EU, Žozep Borel bio jasan da se dijalog Kosova i Srbije mora nastaviti.\n„Izgubljeno je dosta vremena. Dijalog mora biti obnovljen i zato želim još jednom da naglasim da vlada Kosova mora da bude formirana što je pre moguće. Da bismo obnovili dijalog neophodno je da imamo aktere“, kazala je ona.\nPrema njenim rečima, to što je Borela iz Španije koja ne priznaje nezavisnost Kosova, neće uticati na budućnost Balkana niti na dijalog.\n„On je nedavno dao zanimljiv intervjuu za francuske medije u kome je rekao da njegova nacionalnost neće imati nikakvu ulogu u odlukama koje donosi kao visoki predstavnik EU“, rekla je Apostolova.\nOna je izrazila uverenje da će nova vlada ispunjavati svoje obaveze prema Specijalnom sudu i da pravda treba da bude zadovoljena .\n„Na kraju krajeva Specijalizovana veća nisu formirana za jednu naciju ili neku posebnu grupu, organizaciju. Ona su formirana kako bi pravda bila zadovoljena. Zato mislim da će nova vlada sarađivati sa Specijalizovanim većima“, istakla je Apostolova.


Projekat "500 zadruga u 500 sela" premašio sva očekivanja: Vratili veru u udruživanje | Novosti.RS\nProjekat 500 zadruga u 500 sela premašio sva očekivanja: Vratili veru u udruživanje\nnedelja, 01. 12. 2019. u 13:20\nOd 2017. godine u ovaj projekat uloženo je oko 1,7 milijardi dinara iz budžeta Srbije\nPROJEKAT "500 zadruga u 500 sela", koji već tri godine menja sumornu sliku "zaboravljenih" srpskih sela i zadrugarstva, premašio je sva očekivanja! Da je programima Milana Krkobabića, ministra zaduženog za regionalni razvoj, i Nacionalnog tima za preporod sela vraćeno izgubljeno poverenje u udruživanje, svedoči brojka od čak 605 novosnovanih zadruga!\nOd kada je započet, 2017. godine, u ovaj projekat uloženo je oko 1,7 milijardi dinara iz budžeta Srbije. Bespovratnim sredstvima potmognut je rad 152 zadruge, a sve prvobitne nade su ne samo ostvarene, već i nadmašene, kada je pre nekoliko dana u prepunoj sali "Beograd" Palate "Srbija" ministar Krkobabić potpisao novih 58 ugovora za dodelu donacija zadrugama iz čitave republike - Vojvodine, centralne, istočne, zapadne i južne Srbije.\nNovac se dodeljuje u okviru Programa podrške sprovođenju mera ravnomernog regionalnog razvoja Republike Srbije učešćem države u ekonomsko-finansijskim podsticajima za osnivanje novih zadruga i u investicionim projektima postojećih zadruga u 2019. godini.\n- Nećemo prestati da aktivno radimo sa ciljem da sela Srbiji spasemo pražnjenja i odumiranja - kaže Milan Krkobabić. - Svesni smo da je ovim projektom načinjen istorijski pomak u zadrugarstvu Srbije! Očekujemo da u narednom periodu ovo bude ključna tema Srbije. Hoćemo i moramo da zaustavimo pražnjenje sela!\nKako Krkobabić kaže, bez jake zadruge, nema ni opstanka sela, jer su srpska porodična gazdinstva mala i samo ujedinjavanjem mogu postati značajni proizvođači. Po njegovi rečima, u ovom procesu važne su sve karike i da lokalne samouprave, nauka i tehnologija kroz učešće Akademijskog odbora za selo i koncept Vlade Srbije, predstavljaju siguran obrazac napretka.\n- Zadruge postaju nosioci razvoja sela i regiona, a ovaj projekat probudio je svest kod poljoprivrednika da samo udruženi mogu ići napred - kaže akademik Dragan Škorić, predsednik Akademijskog odbora za selo SANU. - Sve više pokreću proizvodnju posebno finalnih proizvoda, što je dobro, jer samo preko finalnih proizvoda, a ne sirovina, možemo ići napred i stvarati uslove za izvoz.\nPotpisivanju novih ugovora prisustvovali su i Nikola Mihailović, predsednik Zadružnog zaveza Srbije, Dragoslav Jovanov, predsednik Zadružnog saveza Vojvodine, kao i ljudi iz struke. Po rečima dr Zorana Keserovića, profesora Poljoprivrednog fakulteta u Novom Sadu, "500 zadruga u 500 sela" najbolji je projekat u poljoprivredi u poslednje vreme, sa ekonomskog, socijalnog i demografskog aspekta.\nPOMOĆ NA PRAVOM MESTU\nNOVAC, u ukupnom iznosu od 667,2 miliona dinara, posle trećeg konkursa, dobilo je 58 zadruga - osam stočarskih, devet voćarskih, 14 ratarskih, sedam povrtarskih, šest pčelarskih, jedna zadruga koja se bavi hortikulturom i 13 zadruga koja će sredstva koristiti za više faze prerade proizvoda. Bespovratna sredstva, pre svega za tehnološki iskorak, dobile su i dve složene zadruge, jedna sa teritorije centralne Srbije i jedna iz Vojvodine.


VUČIĆ ZA FAJNENŠEL TAJMS: Vakcine dajemo besplatno svima, vakcinisaću celu naciju! - 24vesti\nVUČIĆ ZA FAJNENŠEL TAJMS: Vakcine dajemo besplatno svima, vakcinisaću celu naciju!\nPredsednik Srbije za današnji Fajnenšel tajms (FT) kaže da bi potencijalno ograničavanje izvoza vakcina iz Evropske unije moglo ugroziti proces vakcinacije u Srbiji.\n– Kako mogu to da urade? Mislim da to neće učiniti, jer to bi bilo neverovatno. Svi bi u Srbiji bili besni – rekao je predsednik Aleksandar Vučić za londonski list.\nOsuđujući planove EU kao „grozne“, Vučić je dodao da je Srbija već platila Fajzeru doze i dogovorila tranše.\n– Ne razumem kako mogu da uklone mene koji sam već platio i imam dogovoren dan isporuke – rekao je.\nOvaj medij navodi da je Brisel predložio „diskrecione blokade izvoza vakcine“ u treće zemlje sa višom stopom imunizacije od EU ili one koje nude vakcine proizvedene u EU „vakcinaškim turistima“ ili uvoze vakcine iz bloka, ali ih ne šalju zauzvrat.\n– Vakcinisaću celu naciju – rekao je.\nVučić je, međutim, odbacio kritike o „vakcinaškom turizmu“, dodaje list.\n– Vakcine dajemo besplatno svima … Treba da budemo od pomoći i da podržimo sve ostale, jer čak i ako smo dobri s procesom vakcinacije, ne znači da ćemo biti dobro i sigurno ako ljudi u regionu nisu – rekao je.\nSrbija planira da podigne dve nove fabrike vakcina čime postaje „potpuno nezavisna od uvoza“, rekao je Vučić.\nFT piše da „Beograd neguje bliske veze s Pekingom“ i podseća da „kneske firme grade železničku prugu od Beograda do Budimpešte i realizuju druge infrastrukturne i bezbednosne projekte“, što je prošle godine navelo američki Centar za strateške i međunarodne studije da kaže da Srbija postaje kineska „država klijent”.\n– Nisam bio slep, kao što bi neki ljudi mogli da kažu – rekao je i dodao da se krajem prošlog leta lično obratio kineskom predsedniku Si Đinpingu kako bi istražio mogućnost kupovine vakcine.\nFT prenosi izajvu opozicionog političara i bivšeg šefa diplomatije Vuka Jeremića, koji je za taj list rekao da je „sa Sinofarmom i sputnjikom, predsednik je igrao rulet i pobedio“.


Od pada komunizma iz istočne Evrope na zapad pobjeglo 20 miliona ljudi – Bankar.me\nOd pada komunizma iz istočne Evrope na zapad pobjeglo 20 miliona ljudi\nJuly 29, 2016 Članci, MAKRO, PLANETA, REGION, SVE VIJESTI Leave a comment\nOtvaranje istočne Evrope prema ostatku svijeta početkom devedesetih godina prošlog vijeka donijelo je ogromne koristi. Priliv kapitala i inovacija doveo je do boljih institucija, boljeg ekonomskog upravljanja, te višeg stepena učinkovitosti.\nSa druge strane, otvaranje je dovelo i do znatnog i neprekidnog odliva ljudi, navodi se u studiji Međunarodnog monetarnog fonda koja analizira kretanje stanovništva unutar Evrope i ekonomske posljedice njene ekonomije.\nGotovo 20 miliona uglavnom mladih i obrazovanih istočnih Evropljana – broj koji odgovara broju stanovnika Češke i Mađarske zajedno – napustilo je svoje zemlje u posljednjih 25 godina da bi potražilo bolje prilike u inostranstvu.\nA dok su oni doprinosili bogatstvu zemalja koje su ih primile i bogatstvu EU u cjelini, njihov odlazak je doveo do usporavanja rasta i procesa približavanja njihovih zemalja životnom standardu naprednijeg dijela Evrope.\nLjudi odlaze iz zemalja s lošim institucijama\nPokretač ekonomske migracije su lični izbori. Za istočne Evropljane motivacija za odlazak uglavnom su bolji poslovi i više plate.\nMnogi od tih ekonomskih emigranata su visokoobrazovani – ljekati, arhitekte, inženjeri – i mlađi od prosjeka stanovništva u matičnim zemljama.\nŠto je vlada manje djelotvorna i što su slabije institucije – u očuvanju vladavine prava, preuzimanju odgovornosti i borbi protiv korupcije – u njihovim zemljama porijekla, to je vjerovatnije da će mladi i obrazovani tražiti bolje prilike u inostranstvu.\nIako su emigranti vrlo često bolje situirani i njihove porodice u zemljama iz kojih dolaze često imaju koristi od novca koji šalju, njihov odlazak slabi ekonomski potencijal zemalja iz kojih odlaze.\nVelika i neprekidna emigracija je, kako izgleda, usporila i ukupne stope rasta obima proizvodnje i stope rasta po stanovniku. Da nije bilo emigracije u razdoblju od 1995. do 2012. godine, realna stopa rasta BDP-a u regiji bila bi ukupno 7 procenata veća, u prosjeku, navodi se analizi MMF-a.\nNovac koji emigranti šalju rodbini u matične zemlje smanjuje motivisanost za rad\nOdređene vještine su deficitarne, što dovodi do smanjivanja stope produktivnosti na istoku. A iako je veliki priliv doznaka iz inostranstva podržao investiranje i potrošnju, on je takođe doveo do porasta kursa, što je ekonomije učinilo manje konkurentnima. Takođe, novac koji se šalje rodbini u matične zemlje doveo je do povećanja početnih plata i smanjio motivisanost za rad. Kao rezultat toga, plate su rasle brže od produktivnosti, što je izazvalo eroziju povrata na investicije i slabljenje motivacije za investiranje u zemlje porijekla, smatraju analitičari MMF-a.\nUz niži obim proizvodnje, potrošnja vlade na socijalna davanja povećala se u odnosu na BDP. Odlazak mladih pogoršava već postojeći trend toga da stariji predstavljaju rastući dio stanovništva, što dovodi do veće potrošnje na penzijska davanja u odnosu na BDP. Vlade su najčešće na te proračunske pritiske odgovarale povećavanjem oporezivanja rada, što je umanjilo motivisanost poslodavaca da stvaraju radna mjesta, čime je proračunska struktura postala još manje povoljna za otvaranje radnih mjesta i rast.\nOdlazak najmlađih i najpametnijih dovodi do toga da proces hvatanja priključka istočne Evrope s naprednijim dijelom Evrope predstavlja još veći izazov.\nKako do koristi za istok i zapad Evrope?\nUkupno gledano, članstvo u EU je donijelo znatne koristi za istočnu Evropu. No postavlja se pitanje što bi se moglo učiniti kako bi se osiguralo da slobodan tok ljudi dovede do koristi za obje strane, i za zemlje koje šalju radnu snagu i za zemlje koje je primaju.\nAnalitičari MMF-a smatraju da bi dio mjera trebalo napraviti na lokalnom nivou ali da ima prostora i za pan Evropski odgovor na to pitanje.\nOvo su njihove preporuke:\nZa istočnu Evropu: bolje institucije i ekonomske politike u zemljama porijekla dovele bi do toga da je za ljude privlačnije da ostanu, za emigrante da se vrate, a za ljude iz drugih zemalja da potraže zaposlenje u istočnoj Evropi. Vlade mogu učiniti više kroz rad sa dijasporom u inostranstvu, kako bi njihova stručna znanja i uštede iskoristile kao polugu, te kako bi osigurale više podsticaja za ljude da novac zarađen u inostranstvu investiraju, umjesto da ga troše.\nOsim toga toga, još više se može učiniti na zadržavanju i boljem korištenju postojeće radne snage, recimo kroz bolje usklađivanje obrazovanja s potrebama tržišta rada i osiguravanje više prilika za obuku kroz rad. Važan je i izbor politika kojima se reaguje na fiskalne pritiske vezane za emigraciju: izbjegavanje povećanja oporezivanja rada i veće oslanjanje na oporezivanje potrošnje bilo bi povoljnije za investiranje i dugoročni rast.\nZa EU: imajući u vidu da je migracija sa istoka na zapad bila od koristi za EU, postoji argumentacija za bolje distribuiranje dobiti. Na primjer, veličina i sastav strukturalnih i kohezionih fondova EU – transfer iz bogatijih u siromašnije regije EU – mogla bi eksplicitno odgovoriti na negativne učinke emigracije na ekonomski potencijal zemalja iz kojih dolazi radna snaga. To bi bilo konzistentno s ciljem EU koji se odnosi na smanjivanje ekonomskih i socijalnih razlika između regija i promicanje održivog razvoja.\nPOJMOVIEmigracija Istočna Evropa odliv mozgova posao u inostranstvu\nPrevious Ovih 11 uvjerenja vas sprečavaju da napredujete\nSljedeći Nafta ide ispod 40 dolara\nU primorskim opštinama Budva, Kotor i Bar u četiri prva mjeseca epidemije korona (mart, april, …\nRusija registrovala prvu vakcinu protiv koronavirusa na svijetu\nRat zbog ekonomskih zona u Sredozemlju neizbježan?\nMože li Jim Farley pokrenuti Ford?\nEkonomska aktivnost u Francuskoj na korak od pretpandemijske


Stigle nam vakcine protiv raka – ko će ih dobiti – NovostiDana.rs\nStigle nam vakcine protiv raka – ko će ih dobiti\n„Od ponedeljka počinje proces testiranja u kojem će se videti koji pacijenti ispunjavaju uslove za započinjanje terapije vakcinom Cimavax EFG. Testiranje pacijenata će se obavljati na Klinici za pulmologiju Kliničkog centra Srbije, KBC Bežanijska kosa i Institutu za pluće bolesti u Sremskoj Kamenici, a vakcine će biti besplatne, i na dobrovoljnoj bazi“, rekao je na konferenciji za novinare u Beogradu, ministar zdravlja Zlatibor Lončar.\nKubanska vakcina karcinom pluća pretvara u hroničnu bolest, a kada je reč o eventualnim kontraindikacijama, „može imati posledice kao i sve druge vakcine – povišenu telesnu temperaturu, groznicu, crvenilo,“ objasnio je dr Perin.\nVakcine Cimavax EFG su besplatne jer je reč o kliničkoj studiji, ali za sada ovu terapiju mogu započeti samo oni koji su zdravstven osigurani. „Želimo da pomognemo i našim ljudima, ali i ljudima iz regiona jer je interesovanje neverovatno. Gledamo da nađemo način da i oni dođu do vakcina, jer ne možemo da ih priuštimo onima koji nisu naši osiguranici, ali naći ćemo način da te vakcine mogu da uzmu u ‘Torlaku’ i da učestvuju u studijama koje će se raditi u Srbiji,“ objasnio je ministar.\n„Svaki pacijent koji započne terapiju sada, primaće vakcinu dve godine. Ona je namenjena pacijentima u terminalnoj fazi – što znači da im je ostalo oko šest meseci života, a ova terapija produžava život obolelih za dve do pet godina,“ naglasio je Lončar.\n„U Srbiji godišnje od raka pluća oboli oko 6.000 ljudi, od toga, prema procenama, oko 1.000 njih ispunjava uslove da započne ovu terapiju,“ rekao je direktor Instituta za plućne bolesti Vojvodine prof dr Branislav Perin.


Brnabić: Srbija danas dobija više od 90.000 vakcina, ne može se govoriti o ceni | Insajder\nPremijerka Srbije Ana Brnabić izjavila je da će Srbija danas, uz 50.000 prve doze vakcina Sputnjik V, dobiti i još 46.800 Fajzerovih vakcina koje treba da stignu u podne na beogradski aerodrom.\nBrnabić je za televiziju Hepi izjavila da "nijedna zemlja ne priča o cenama, čak ni EU koja kolektivno pregovara", zbog čega ne može da kaže koliko je Srbiju koštala nabavka vakcina protiv koronavirusa.\nOna je rekla su "neverovatni načini kako se nabavljaju vakcine", kao i da su lično prijateljstvo i veze predsednika Srbije Aleksandra Vučića "presudne" da Srbija dobije vakcine.\nNavela je da je Srbija do sada potpisala ugovore za 12.332.200 doza vakcina protiv koronavirusa, kao i da je do sada stiglo 1.970.220 vakcina, a dodala je da je cilj države da svakog građanina Srbije obezbedi po dve doze vakcine.\nPrema njenim rečima Srbija je jedina zemlja na svetu koja je uspela da kupi vakcine i da ih dobije od kineskog Sinofarma "a da nije učestvovala u trećoj fazi kliničke studije".\nMinistarstvo za inovacije i tehnološki razvoj saopštilo je da je na beogradski aerodrom Nikola Tesla jutros dopremljeno još 50.000 doza vakcine Sputnjik V, dok je juče u Srbiju stigao i prvi kontigent od 150.000 vakcina protiv koronavirusa proizvođača Astra Zeneka.\nPredsednik Srbije Aleksandar Vučić tom prilikom je istakao da je Srbija time uz Ujedinjene Arapske Emirate jedina zemlja koja ima više od tri vakcine na raspolaganju.\nPredstavnica Instituta za primenu nuklearne energije Marija Gnjatović rekla je za RTS da će vakcinisanje AstraZeneka vakcinom početi danas ili sutra, jer je ta vakcina odobrena u Evropskoj uniji pa je i procedura za njeno stavljanje u upotrebu u Srbiji brža.


Saveti za uspešan radni dan\nAko već imate neku rutinu tokom radnih dana ali vam to ne donosi uspeh kojem težite, možda je vreme da promenite nekoliko navika na samom početku dana.\nOvih 9 saveta mogu vam pomoći da svaki radni dan bude uspešan dan na poslu, bez obzira na to šta je od obaveza pred vama.\n1. Ne kasnite na posao\nVeoma je važno da na posao dođete na vreme, a ako je moguće – i koji minut ranije kako biste imali priliku da se na miru pripremite za još jedan radni dan.\n2. Razgovor sa kolegama\nNa početku radnog vremena izdvojite malo vremena da popričate sa kolegama. Na ovaj način svi ćete se opustiti, podići timski duh, a možda i saznati nešto što će vam svima pomoći i koristiti u poslu.\n3. Raspored obaveza\nPočetak radnog vremena je odličan za pravljenje plana i programa za ostatak dana. Pogledajte koje su to obaveze pred vama tog dana, koji su vam prioriteti i slično. Ako za ovu aktivnost odvojite 15-tak minuta na početku dana – kasnije nećete morati da gubite vreme na planiranju i razmišljanju šta je sledeće, kao ni da brinete o tome da li ćete zaboraviti da uradite nešto što vam je zaista važno.\nRaspored aktivnosti i obaveza u toku radnog dana pomoći će vam da se oslobodite stresa koji se vezuje za puno posla i veliki broj obaveza.\n4. Sređeno radno mesto\nAko radite u kancelariji veoma je važno da vaše poslovno okruženje bude uređeno kako vam haos na stolu ili na desktopu računara ne bi skretao pažnju i narušavao koncentraciju kada započnete posao.\nMa koliko da imate problema u privatnom životu – nemojte dozvoliti da vas to preokupira na radnom mestu. Ponašajte se krajnje profesionalno i budite prisutni kako fizički tako i psihički na svom radnom mestu.\n6. Redovni obroci\nTokom radnog dana potrebna vam je energija za ispunjavanje svih obaveza i zadataka, a kako biste to sebi obezbedili – ne smete biti gladni. Nakon doručka koji ne bi trebalo da preskačete, napravite pauzu i za neku užinu ili ručak u toku radnog vremena onda kada osetite glad ili nedostatak energije.\n7. Pozivi i slanje pošte\nPotrudite se da već u prepodnevnim časovima odgovorite na sve mejlove i pošaljete one koje treba, kao i da obavite poslovne razgovore. Na ovaj način imaćete veće šanse da pronađete osobu koja vam je potrebna, a i da dobijete ogovor u toku radnog vremena – ako vam je potreban hitan odgovor.\n8. Planiranje neplaniranog\nTokom svakog radnog dana možete očekivati i neka neplanirana dešavanja koja mogu narušiti vaš raspored obaveza. Zato je važno da u svom rasporedu napravite i prostora za ovakva ometanja. Na primer – između više sastanaka ili razgovora sa saradnicima napravite pauzu ukoliko se desi da vas traži neko koga ne možete da “odložite”. Na ovaj način stićićete i na sledeći sastanak, a ispoštovaćete i osobu koja vas traži.\n9. Malim koracima do uspeha\nNemojte sebi postavljati preteške ciljeve, jer od razočarenja u sebe nećete dobiti apsolutno ništa. Najbolje bi bilo da sebi posavljate manje ciljeve koji će vas dovesti do istog cilja ili uspeha kojem težite. Uostalom – ako nešto ne možete sami da uradite pronađite nekoga ko može da vam pomogne ili da vas posavetuje ili nauči kako da to radite.